### 

*Príloha č. 1 k výzve na predkladanie žiadostí o schválenie operačného programu*

**PRÍRUČKA PRE ŽIADATEĽOV**

**Schválenie operačného programu a jeho zmien a financovanie operačných fondov skupín výrobcov, organizácií výrobcov a združení organizácií výrobcov v komodite zemiaky na základe nariadenia Európskeho parlamentu a Rady (EÚ) 2021/2115**

**Bratislava, júl 2025**

**OBSAH**

[1. ÚVOD 4](#_Toc203125262)

[2. Definície a použité pojmy 6](#_Toc203125263)

[3. operačný program 15](#_Toc203125264)

[3.1.Žiadosť o schválenie operačného programu . 15](#_Toc203125265)

[3.2.Štruktúra operačného programu 17](#_Toc203125266)

[3.3.Maximálne percentuálne podiely z operačného fondu podľa zvolených typov intervencií / druhov výdavkov 19](#_Toc203125267)

[3.4.Oprávnenosť akcií a výdavkov a obsah operačného programu 20](#_Toc203125268)

[3.4.1. Všeobecné a špecifické požiadavky pre investície 21](#_Toc203125269)

[3.4.2. Všeobecné požiadavky pre intervencie súvisiace s agroenvironmentálno – klimatickými cieľmi 24](#_Toc203125270)

[3.4.3. Všeobecné požiadavky pre admini. náklady a náklady na zamestnancov 25](#_Toc203125271)

[3.4.4. Všeobecné požiadavky pre výdavky na propagáciu 26](#_Toc203125272)

[3.4.5. Všeobecné a špecifické požiadavky pre výdavky ohľadom vzdelávania a výmena najlepších postupov, poradenských služieb a technickej pomoci 26](#_Toc203125273)

[3.4.6. Zoznam výdavkov, ktoré sú refundované len do výšky osobitných nákladov 26](#_Toc203125274)

[3.4.7. Zoznam výdavkov, ktoré nie sú oprávnené 27](#_Toc203125275)

[*3.5.* *Zmeny a doplnenia operačného programu .* 28](#_Toc203125276)

[4. Operačný fond a realizácia oP 30](#_Toc203125277)

[4.1.Príspevky členov 30](#_Toc203125278)

[4.2.Platby z operačného fondu 31](#_Toc203125280)

[4.3.Obdobia vykonávania operačných programov 31](#_Toc203125281)

[5. Finančná PODPORA 32](#_Toc203125282)

[5.1.Referenčné obdobie 32](#_Toc203125283)

[6. ŽIADOSTI O PLATBU 34](#_Toc203125284)

[6.1.Žiadosť o platbu preddavku podľa § 6 ods. 2 nariadenia vlády č. 165/2023 Z. z. 34](#_Toc203125285)

[6.2.Žiadosť o platbu zostatku podľa § 6 ods. 1 nariadenia vlády č. 165/2023 Z. z. 38](#_Toc203125286)

[7. OZNAMOVACIA POVINNOSŤ A VýročnÁ správa 41](#_Toc203125287)

[8. Kontroly NA MIESTE 42](#_Toc203125288)

[9. kontakt 42](#_Toc203125289)

[10. prílohy 43](#_Toc203125290)

# ÚVOD

Táto príručka je určená pre uznané skupiny výrobcov, organizácie výrobcov alebo nadnárodné organizácie výrobcov, združenia organizácií výrobcov a nadnárodné združenia organizácií výrobcov v komodite zemiaky alebo spoločnosti, ktoré podali žiadosť o ich uznanie **do 15. 5.** v danom kalendárnom roku, v ktorom chcú podať žiadosť o schválenie operačného programu.

Táto príručka vychádza z nasledovných nariadení Európskej únie (ďalej len „EÚ“):

* **nariadenie Európskeho Parlamentu a Rady (EÚ) č. 1308/2013** zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 **v platnom znení** (ďalej len „nariadenie EP a Rady (EÚ) č. 1308/2013“);
* **nariadenie Európskeho Parlamentu a Rady (EÚ) 2021/2115** z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 **v platnom znení** (ďalej len „nariadenie EP a R (EÚ) 2021/2115“);
* **nariadenie Európskeho Parlamentu a Rady (EÚ) 2021/2116** z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 **v platnom znení**;
* **delegované nariadenie Komisie (EÚ) 2022/126** zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) **v platnom znení (**ďalej len „ delegované nariadenie Komisie (EÚ) 2022/126“);
* **delegované nariadenie Komisie (EÚ) 2022/127** zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2116 o pravidlá platné pre platobné agentúry a iné orgány, finančné riadenie, schvaľovanie účtov, zábezpeky a používanie eura **v platnom znení**;
* **vykonávacie nariadenie Komisie (EÚ) 2022/128** z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť;
* **delegované nariadenie Komisie (EÚ) 2016/232** z 15. decembra 2015, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o určité aspekty spolupráce výrobcov **v platnom znení** (ďalej len „delegované nariadenie Komisie (EÚ) 2016/232“);

Uvedené nariadenia je možné nájsť na internetovej stránke Úradného vestníka EÚ:

[**https://eur-lex.europa.eu/homepage.html**](https://eur-lex.europa.eu/homepage.html)

Okrem hore uvedených predpisov na realizáciu a administráciu podpory platia aj nasledovné právne akty a dokumenty:

* **Strategický plán SPP** (Spoločnej poľnohospodárskej politiky) 2023 – 2027**,** ktorý SR zostavila, je dokument, v ktorom boli stanovené cieľové hodnoty, vymedzené podmienky pre intervencie a alokované finančné zdroje na roky 2023-2027 podľa identifikovaných potrieb a špecifických cieľov podľa čl. 6 nariadenia EP a R (EÚ) 2021/2115 ( ďalej len „SP“). SP za sektorové intervencie ohľadom časti zemiaky je uvedený v ***prílohe č.1 príručky;***
* **zákon č. 491/2001** **Z. z.** o organizovaní trhu s vybranými poľnohospodárskymi výrobkami **v znení neskorších predpisov**;
* **zákon č. 71/1967 Zb.** o správnom konaní (správny poriadok) v znení neskorších predpisov (ďalej len „zákon č. 71/1967 Zb. o správnom konaní);
* **zákon č. 280/2017** **Z. z.** o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov **v znení neskorších predpisov**;
* **zákon č. 357/2015** **Z. z**. o finančnej kontrole a vnútornom audite a o zmene a doplnení niektorých zákonov v znení neskorších predpisov;
* **zákon č. 431/2002 Z. z.** o účtovníctve v znení neskorších predpisov (ďalej len „zákon č. 431/2002 Z. z.“);
* **zákon č.** **192/2023 Z. z.** o registri partnerov verejného sektora a o zmene a doplnení niektorých zákonov (ďalej len „zákon o RPVS“);
* **zákon č.** **523/2004 Z. z.** o rozpočtových pravidlách verejnej správy a o zmene a doplnení niektorých zákonov;
* **nariadenie vlády Slovenskej republiky č. 165/2023 Z. z.,** ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch (ďalej len „nariadenie vlády č. 165/2023 Z. z.“).

# Definície a použité pojmy

**Oprávnený žiadateľ** je uznaná skupina výrobcov, organizácia výrobcov alebo nadnárodná organizácia výrobcov, združenie organizácií výrobcov, nadnárodné združenie organizácií výrobcov v komodite zemiaky alebo spoločnosti, ktoré podali žiadosť o ich uznanie **do 15. 5.** v danom kalendárnom roku, v ktorom chcú podať žiadosť o schválenie operačného programu. (**ďalej len „žiadateľ**“). Žiadateľ sa po prijatí podpory stáva prijímateľom (ďalej len „**prijímateľ**“).

**Skupina výrobcov** v  komodite zemiaky je právnická osoba (družstvo alebo iná forma spolupráce medzi výrobcami), ktorú uznáva Ministerstvo pôdohospodárstva a rozvoja vidieka Slovenskej republiky (ďalej len „MPRV SR“ na návrh platobnej agentúry a ktorá má záujem o uznanie za organizáciu výrobcov podľa nariadenia EP a R (EÚ) č. 1308/2013, ale ktorá zatiaľ nespĺňa podmienky na takéto uznanie. Je zriadená na podnet výrobcov a je nimi kontrolovaná.

Výrobcovia, na podnet ktorých je zriadená, musia vykonávať činnosť spojenú s výrobou poľnohospodárskych výrobkov v komodite zemiaky. Skupina výrobcov musí združovať najmenej piatich spoločníkov alebo členov, ktorí nie sú personálne a majetkovo prepojení.

**Organizácia výrobcov** v komodite zemiaky (ďalej len „OV“) - právnická osoba alebo jasne vymedzená časť právnickej osoby (podľa § 7 a § 13 Obchodného zákonníka a § 20 Občianskeho zákonníka), ktorá bola zriadená z podnetu **pestovateľov zemiakov**. Jej cieľom je používanie ekologicky vhodných metód pestovania, výrobných technológií a metód nakladania s odpadom, najmä s cieľom ochrany kvality vody, pôdy a krajiny. Plní podmienky ustanovené v nariadení EP a Rady (EÚ) č. 1308/2013, v delegovanom nariadení Komisie (EÚ) 2016/232. Má usporiadané svoje vnútorné vzťahy a záväzky s členmi, založený operačný fond, ktorý využíva pre rozvoj organizácie a prevádzky podľa činností v operačnom programe. OV musí združovať najmenej piatich spoločníkov alebo členov, ktorí nie sú personálne a majetkovo prepojení. OV má svoje stanovy, ktoré upravujú aj ďalšie podmienky v súlade s čl. 153 nariadenia EP a Rady (EÚ) č. 1308/2013 v platnom znení a aktuálne platnými národnými predpismi. V prípade zmeny platných predpisov uznaná organizácia výrobcov postupuje podľa prechodných ustanovení jednotlivých predpisov.

**Členom OV** jepoľnohospodár, farmár podľa čl. 3 (1) (a) nariadenia EP a Rady (EÚ) 2021/2115, ktorý vykonáva poľnohospodársku činnosť, t. j. pestuje zemiaky určené na konzum podľa prílohy I., časť XXIV., oddiel 2 nariadenia EP a Rady (EÚ) č. 1308/2013.

**Hlavná činnosť** predstavuje koncentráciu produkcie zemiakov od členov žiadateľa. Komodita zemiaky je legislatívne určená podľa prílohy I., časť XXIV, oddiel 2 nariadenia EP a Rady (EÚ) č. 1308/2013, na ktoré získava žiadateľ uznanie a ktoré sú týmto žiadateľom uvádzané na trh.

**Združenie organizácií výrobcov** v komodite zemiaky (ďalej len „ZOV“) je právnická osoba založená najmenej dvoma OV pre účely zabezpečenia odbytu zemiakov podľa ustanovení čl. 156 nariadenia EP a Rady (EÚ) č. 1308/2013 a **§**10, ods. 5 zákona č. 491/2001 Z. z.. ZOV je zriadené z podnetu uznaných organizácií výrobcov. Ak ZOV spĺňa podmienky ustanovené v čl. 4 delegovaného nariadenia Komisie (EÚ) 2016/232, jedná sa o nadnárodné združenie organizácií výrobcov (má aspoň jedného člena z iného členského štátu EÚ). Ak prijme ZOV opatrenia pre spoločný operačný program, musí o tejto skutočnosti informovať platobnú agentúru.

**Nadnárodná OV (ďalej len „NOV“)** je akákoľvek organizácia výrobcov, ktorej členské podniky výrobcov sídlia vo viac ako jednom členskom štáte, t. j. v ktorej sa minimálne jeden z podnikov nachádza v inom členskom štáte ako je štát, v ktorom má organizácia svoje sídlo. Sídlo NOV sa musí nachádzať v tom členskom štáte, v ktorom má organizácia podstatný počet členov alebo podstatný objem predávanej výroby (t. j. viac ako 50%). V texte príručky sa uvádza aj pod skratkou **„OV“.**

**Nadnárodné združenie organizácií výrobcov (ďalej len „NZOV“)** je akékoľvek združenie organizácií výrobcov, ktorého členské organizácie výrobcov sídlia vo viac ako jednom členskom štáte. Sídlo nadnárodného združenia organizácií výrobcov sa zriaďuje v členskom štáte, v ktorom majú členské organizácie výrobcov podstatný počet členských organizácií, alebo v ktorom členské organizácie výrobcov dosahujú podstatný objem predávanej výroby (t. j. viac ako 50%). V texte príručky sa uvádza aj pod skratkou **„ZOV“.**

**Operačný program** **(ďalej len „OP“)** je podnikateľský zámer žiadateľa, ktorým sa stanovujú intervencie podľa SP a konkrétne záväzky, vrátane nákupu poľnohospodárskej techniky a zariadení, ktoré počas troch až siedmych rokov vykonáva SV/OV/ZOV pre svojich členov v záujme dosiahnutia rozvoja SV/OV/ZOV a plnenia špecifických a sektorových cieľov ustanovených v nariadeniach EÚ a SP. OP musí sledovať špecifické a sektorové ciele vybrané a stanovené v Strategickom pláne Spoločnej poľnohospodárskej politiky 2023 - 2027 v príslušných intervenciách. Podporou na OP sú čiastočne kryté výdavky na intervencie operačného programu, vo výške 50 % až 100 % na skutočne vynaložené výdavky v OP v súlade s čl. 50 a 52 nariadenia EP a R (EÚ)  2021/2115. **Ciele OP a podmienky, ktoré musí splniť žiadateľ sú ustanovené v čl. 42 - 53 nariadenia EP a R (EÚ) 2021/2115**.

**Neoprávnené výdavky** sú stanovené v prílohe II časť 1 delegovaného nariadenia Komisie (EÚ) 2022/126.

Zoznam **oprávnených výdavkov** je uvedený v Strategickom pláne Spoločnej poľnohospodárskej politiky 2023 – 2027 SR v súlade s prílohou III delegovaného nariadenia Komisie (EÚ) 2022/126.

**SPP –** Spoločná poľnohospodárska politika Európskej únie

**Nová SPP** - Spoločná poľnohospodárska politika Európskej únie na roky 2023-2027

**Strategický plán SPP** (Spoločnej poľnohospodárskej politiky) **2023 – 2027**, ktorý SR zostavila, je dokument, v ktorom boli stanovené cieľové hodnoty, vymedzené podmienky pre intervencie a alokované finančné zdroje na roky 2023-2027 podľa identifikovaných potrieb a špecifických cieľov podľa čl. 6 nariadenia EP a R (EÚ) 2021/2115 **(ďalej len „SP“),**.

**Intervencia** je nástroj podpory založený na typoch intervencií stanovených v nariadení EP a R (EÚ) 2021/2115 so súborom podmienok oprávnenosti, ktoré SR vymedzila vo svojom SP **(ďalej len „intervencia“)**.

**Špecifické ciele -** prostredníctvom nich sa dosahujú všeobecné ciele stanovené v čl. 6 nariadenia EP a R (EÚ) 2021/2115.

**Sektorové ciele** sú definované v článku 46 nariadenia EP a R (EÚ) 2021/2115. Zoznam sektorových cieľov, ku ktorým jednotlivé intervencie môžu prispieť, je uvedený v časti 2 príslušnej intervencie v SP **(*príloha č. 1 Príručky*)**.

**Názov intervencie** je uvedený v SP za sektorové intervencie - **časť 67.1 „Zemiaky“** - ***Príloha č.1*** príručky **(ďalej len „názov intervencie“)**.

**Intervencia OP** sú výdavky operačného fondu jedného typu podľa čl. 67 nariadenia EP a R 2021/2115 a názvu intervencie v SP  na základe vykonaných činností (akcií), ktoré vedú pomocou zvoleného sektorového cieľa k dosiahnutiu jedného zvoleného špecifického cieľa podľa SP.

V nariadení vlády č. 165/2023 Z. z. je pojem „intervencia“ nahradený slovensko-jazyčným ekvivalentom „opatrenie“.

**Operačný fond (ďalej len „OF“)** je účet zriadený žiadateľom podľa čl. 51 nariadenia EP a R (EÚ) 2021/2115. Je vedený na samostatnom bankovom účte vo finančnej inštitúcii v krajine, kde má žiadateľ oficiálne sídlo. Je tvorený z finančných príspevkov členov žiadateľa a z finančnej podpory Únie, ktorá sa môže poskytnúť žiadateľovi. Je využívaný výhradne na financovanie OP.

**Investície sú výdavky OF na obstaranie dlhodobého hmotného a nehmotného majetku, ktorý je** účtovaný v súlade so zákonom o účtovníctve a podľa ďalších osobitných predpisov **s dobou odpisovania v účtovníctve rovnou dĺžke daňových odpisov.**

Investície zahŕňajú všeobecné požiadavky podľa čl. 11 delegovaného nariadenia Komisie (EÚ) 2022/126. V prípade agroenvironmentálno-klimatických investícií tieto zahŕňajú aj všeobecné požiadavky podľa čl. 12 delegovaného nariadenia Komisie (EÚ) 2022/126.

Uznaná OV/ZOV/NOV/NZOV sa považuje za žiadateľa - prijímateľa podpory vo forme podpory na vykonávanie intervencií - na základe jeho schváleného operačného programu. Investície do hmotných aktív sa následne realizujú v priestoroch prijímateľa alebo v priestoroch jeho členov-výrobcov. Každá schválená investícia potom musí byť účtovaná ako hmotný majetok u tohto žiadateľa - prijímateľa podpory. Predmetné investície musia byť vo vlastníctve prijímateľa až do konca doby odpisovania fyzického aktíva na daňové účely.

V prípade, ak prijímateľ podpory nedodrží podmienky, ktoré sú stanové v SP, na základe čl. 11 odsekov 1 až 8 a prvého pododseku odseku 9 delegovaného nariadenia Komisie (EÚ) 2022/126, platobná agentúra zabezpečí vymáhanie finančnej podpory vo výške pomernej k obdobiu, počas ktorého nesúlad trval.

Ak člen - výrobca odíde zo svojej organizácie, investície umiestnené u tohto člena sa vrátia organizácii alebo zostatková hodnota všetkých týchto investícií sa pridá do operačného fondu používaného na financovanie schváleného operačného programu.

**Príspevky členov (odvody) do OF:** sú finančnépríspevky členov žiadateľa na účet OF. Pre členov môže byť stanovená rôzna výška, ktorá závisí od hodnoty alebo objemu predanej produkcie alebo od participácie na OP. Výška odvodu musí byť stanovená žiadateľom tak, aby bolo zaistené, že intervencie OP budú realizované. Každý člen je povinný odvádzať príspevky do OF a mať možnosť využívať výhody z OF.

**Hodnota predávanej produkcie žiadateľa** z anglického „Value of Marketed Production“ **(ďalej len „VMP“)** pre výpočet stropu podpory podľa čl. 68 nariadenia EP a R (EÚ) 2021/2115 sa vypočíta na základe produkcie samotnej OV a jej členov-výrobcov, ktorú táto OV umiestnila na trh, pričom táto hodnota zahŕňa len produkciu tých výrobkov, pre ktoré bola OV uznaná., resp. môže byť uznaná.

Základ pre výpočet hodnoty predávanej produkcie je stanovený v článku 31 delegovaného nariadenia Komisie (EÚ) 2022/126.

Hodnota predávanej produkcie sa vypočíta vo fáze čerstvosti alebo vo fáze prvého spracovania, v ktorých sa produkt zvyčajne predáva, a to hromadne, ak je produkty možné predávať voľne uložené:

- *zemiaky čerstvé*

*- zemiaky v prvej fáze spracovania, ktorá zahŕňa umyté a chladené zemiaky*

a nesmie zahŕňať náklady na ďalšie spracovanie alebo ďalšie kondiciovanie, či hodnotu konečných spracovaných výrobkov.

Hodnotu VMP fakturuje žiadateľ vo fáze „odoslania od žiadateľa“, t. j. produkcia **pripravená na predaj**, bez:

a) DPH

b) nákladov na internú dopravu žiadateľa

a s výhradou iných ustanovení článku 30 – 31 delegovaného nariadenia Komisie (EÚ) 2022/126.

Hodnotu predávanej produkcie však možno vypočítať aj vo fáze **„odoslania z dcérskej spoločnosti“** na rovnakom základe, ako sa uvádza v predošlom odseku.

**Do hodnoty predanej produkcie zemiakov sa nezahŕňa:**

• hodnota produkcie výrobkov, pre ktoré žiadateľ nebol uznaný;

• náklady na ďalšie spracovanie alebo ďalšiu úpravu výrobkov alebo hodnota konečných  
 spracovaných výrobkov,

• výroba členov, ktorí opustia organizáciu výrobcov alebo skupinu výrobcov alebo združenie  
 organizácií výrobcov počas roka;

• výroba členov výrobcov v organizácii výrobcov, nadnárodnej organizácii výrobcov alebo  
 skupine výrobcov, ktorá sa uvádza na trh prostredníctvom inej organizácie alebo skupiny.  
 Táto výroba sa zahrnie do hodnoty predávanej výroby organizácie výrobcov, nadnárodnej  
 organizácie výrobcov alebo skupiny výrobcov, ktorá výrobu uviedla na trh. Dvojité počítanie  
 je zakázané.

• hodnota priameho predaja členov organizácie výrobcov, nadnárodnej organizácie výrobcov  
 alebo skupiny výrobcov.

**Minimálna hodnota predajnej produkcie** poľnohospodárskych výrobkov v komodite zemiaky vyprodukovaných právnickou osobou, ktorá žiada o uznanie ako organizácie výrobcov týchto poľnohospodárskych výrobkov, alebo jej výrobnými členmi, ktoré táto právnická osoba predala alebo mohla predať počas jej bezprostredne predchádzajúceho účtovného obdobia, ktoré trvalo najmenej 12 mesiacov, musí byť **500 000 eur** bez dane z pridanej hodnoty.

**Minimálna hodnota predajnej produkcie** poľnohospodárskych výrobkov v komodite zemiaky vyprodukovaných OV poľnohospodárskych produktov v komodite zemiaky alebo jej výrobnými členmi, ktoré táto OV predala alebo mohla predať počas jej bezprostrednej predchádzajúceho účtovného obdobia, ktoré trvalo najmenej 12 mesiacov, musí byť **500 000 eur** bez dane z pridanej hodnoty.

**V prípade outsourcingu** sa hodnota predávanej produkcie vypočíta vo fáze „**odoslania z OV/ZOV/SV**“ a zahrnie sa do nej pridaná ekonomická hodnota činnosti, na ktorú OV/ZOV/SV zadal zákazku svojim členom, tretím stranám alebo dcérskej spoločnosti inej, ako je uvedená v odseku 7 čl. 31 delegovaného nariadenia Komisie (EÚ) 2022/126.

**Ak v dôsledku prírodnej katastrofy, poveternostnej udalosti, chorôb rastlín** **alebo zamorenia škodcami dôjde k zníženiu produkcie**, akékoľvek poistné odškodnenie získané na základe dôvodov v rámci akcií poistenia úrody alebo produkcie uvedených v článku 18 delegovaného nariadenia Komisie (EÚ) 2022/126 alebo rovnocenných akcií **OV/ZOV/SV** alebo jej členmi - výrobcami možno zahrnúť do hodnoty predávanej produkcie za 12-mesačné referenčné obdobie, počas ktorého **je poistné odškodnenie skutočne zaplatené**.

**Dcérska spoločnosť: podľa delegovaného nariadenia Komisie (EÚ) 2022/126** je právnická osoba, v ktorej minimálne 90 % úhrn podielov na základnom imaní majú priamo alebo nepriamo výrobní členovia tejto SV/OV, alebo výrobní členovia výrobných spoločníkov ZOV, ak sa tým prispieva k plneniu ich povinných cieľov uvedených v článku 152 ods. 1 písm. c) nariadenia EP a R (EÚ) č. 1308/2013 (ďalej len „dcérska spoločnosť“).

**Referenčné obdobie:** je obdobie zvolené žiadateľom podľa čl. 32 delegovaného nariadenia Komisie (EÚ) 2022/126. Ide o 12-mesačné obdobie, na základe ktorého sa vypočíta ročný strop podpory z hodnoty predávanej produkcie žiadateľa. Počas realizácie a plnenia cieľov OP sa referenčné obdobie nemení, alebo len v riadne odôvodnených prípadoch a so súhlasom Pôdohospodárskej platobnej agentúry (ďalej len „platobná agentúra“). Strop pomoci sa v aktuálnom roku neprekročí.

**Poľnohospodársky finančný rok:** vzťahuje sa na vyplatené výdavky a získané príjmy za finančný rok N začínajúci 16. októbra roku N-1 a končiaci 15. októbra roku N;

**Oprávnené výdavky:** sú výdavky na intervencie v OP uhradené z operačného fondu.   
V operačných programoch sa za každý zvolený cieľ opíšu intervencie vybraté z intervencií, ktoré SR stanovila vo svojom SP.

**Osobitné (špecifické) náklady:** sú dodatočné náklady vypočítané ako rozdiel medzi bežnými nákladmi a skutočne vynaloženými nákladmi, a strata príjmu vyplývajúca z akcie bez dodatočných príjmov a úspor nákladov.

**Zadávanie činnosti tretím osobám (Outsourcing) -** žiadateľ uzatvára prostredníctvom písomnej zmluvy obchodnú dohodu s iným subjektom vrátane jedného alebo viacerých svojich členov alebo dcérskych spoločností na účel vykonania predmetnej činnosti v súlade s článkom 155 nariadenia EP a Rady (EÚ) č. 1308/2013, a ktoré sa týkajú cieľov žiadateľa stanovených v článku 152 ods. 1 písm. c) uvedeného nariadenia.

Žiadateľ však zostáva zodpovedný za zabezpečenie výkonu uvedenej činnosti a za kontrolu celkového riadenia a dohľad nad obchodnou dohodou o vykonaní činnosti. Okrem iného môžu tieto činnosti zahŕňať zvoz, balenie, skladovanie a umiestňovanie výrobku člena organizácie výrobcov na trh.

**Zmluva o outsourcingu** - musí obsahovať záväzné pokyny a ustanovenia, na základe ktorých OV/NOV môžu zmluvu vypovedať, ak poskytovateľ služby nedodržiava podmienky zmluvy o outsourcingu, ako aj podrobné podmienky vrátane povinnosti podávať správy a termíny, ktoré OV/NOV umožnia outsourcované činnosti posúdiť a mať skutočne pod kontrolou. OV/NOV **uchováva zmluvy** o outsourcingu minimálne **počas doby desiatich rokov od vyplatenia poslednej následnej platby predmetného operačného programu** na účely ex-post kontrol, pričom prístup k nim musia mať na požiadanie všetci členovia.

**Výročná správa** je zhrnutím realizovaného roka OP spolu s informáciou popisujúcou do akej miery boli uskutočnené jednotlivé intervencie OP podľa sektorových a špecifických cieľov.

**Elektronicky podaná žiadosť** - je žiadosť doručená oprávnenými osobami, ktoré majú prístup do elektronickej schránky **orgánu verejnej moci** (ďalej len „OVM“) v rámci služby „Všeobecná agenda“. Má rovnaké právne účinky ako úradné podanie v listinnej podobe.

Žiadateľ, ktorému bola podľa zákona č. 305/2013 Z. z. o e-Governmente (ďalej len „zákon o e-Governmente“) zriadená elektronická schránka, má automaticky na Ústrednom portáli verejnej správy (ďalej len „portál“) sprístupnenú elektronickú službu „Všeobecná agenda“ a môže podať žiadosť elektronicky. Táto služba je k dispozícii pre verejnosť na portáli. Po kliknutí na panel „Všeobecná agenda“ vyhľadá názov OVM, v našom prípade – Pôdohospodárska platobná agentúra. V predmete uvedie o akú žiadosť sa jedná a názov odborného útvaru – „750 – odbor podpôr pre organizácie výrobcov a Školský program“. Žiadateľ priloží všetky povinné prílohy, sken podpísanej žiadosti oprávnenými osobami žiadateľa s pečiatkou. Pri prílohách, kde sa vyžaduje podpis oprávneného zamestnanca žiadateľa, členov žiadateľa a tretích osôb (dodávateľ služieb a tovarov a pod.) sa vyžaduje sken originálu.

**SO – špecifický cieľ, ktorý je uvedený v SP pri sektoroch intervencií – časť zemiaky podľa čl. 6 nariadenia EP a R (EÚ) 2021/2115:**

**SO1** – špecifický cieľ č. 1 - Podporiť hospodársky udržateľný poľnohospodársky príjem a odolnosť poľnohospodárskeho sektora na celom území Únie s cieľom zvýšiť dlhodobú potravinovú bezpečnosť a poľnohospodársku rozmanitosť, ako aj zabezpečiť hospodársku udržateľnosť poľnohospodárskej výroby v Únii;

**SO2** – špecifický cieľ č. 2 - Posilniť trhovú orientáciu a zvýšiť konkurencieschopnosť poľnohospodárskych podnikov, a to z krátkodobého i dlhodobého hľadiska, vrátane intenzívnejšieho zamerania sa na výskum, technológie a digitalizáciu;

**SO3** – špecifický cieľ č. 3 - Zlepšiť postavenie poľnohospodárov v hodnotovom reťazci;

**SO4** – špecifický cieľ č. 4 - Prispieť k zmierňovaniu zmeny klímy a adaptácii na ňu, a to aj znižovaním emisií skleníkových plynov a zvyšovaním sekvestrácie uhlíka, ako aj podporovať udržateľnú energiu;

**SO5** – špecifický cieľ č. 5 - Podporiť udržateľný rozvoj a efektívny manažment prírodných zdrojov, ako sú voda, pôda a vzduch, a to aj znížením závislosti od chemikálií;

**SO9** – špecifický cieľ č. 9 - Zlepšiť reakciu poľnohospodárstva Únie na požiadavky spoločnosti týkajúce sa potravín a zdravia vrátane požiadaviek na kvalitné, bezpečné a výživné potraviny vyrobené udržateľným spôsobom, požiadaviek týkajúcich sa zníženia plytvania potravinami, ako aj požiadaviek na zlepšenie životných podmienok zvierat a boj proti antimikrobiálnym rezistenciám;

**XCO** – Prierezový cieľ, ktorým je modernizovať sektor podporou a zdieľaním vedomostí, inovácií a digitálnych riešení v poľnohospodárstve a vo vidieckych oblastiach a podnecovaním ich využívania.

**Sektorové ciele uvedené v SP pri sektoroch intervencií – časť zemiaky**

**podľa  čl. 46 nariadenia EP a R (EÚ) 2021/2115:**

**PROD(46(a))** plánovanie a organizácia výroby, prispôsobovanie výroby dopytu, najmä pokiaľ ide o kvalitu a kvantitu, optimalizácia výrobných nákladov a návratnosti investícií, ako aj stabilizácia výrobných cien

**CONC(46 (b))** - koncentrácia ponuky a uvádzanie výrobkov na trh, a to aj prostredníctvom priameho marketingu

**COMP(46(c))** zlepšenie stredno- a dlhodobej konkurencieschopnosti, najmä prostredníctvom modernizácie

**REDE(46(d))** výskum a vývoj udržateľných výrobných metód vrátane odolnosti proti škodcom, proti chorobám zvierat, zmierňovania zmeny klímy a adaptácie na ňu, inovačných postupov a výrobných techník, ktoré posilňujú hospodársku konkurencieschopnosť a podnecujú vývoj na trhu

**PROMO(46(e))** podpora, vývoj a uplatňovanie:

i) výrobných metód a techník šetrných k životnému prostrediu;

ii) výrobných postupov odolných proti škodcom a chorobám;

iii) noriem v oblasti zdravia a dobrých životných podmienok zvierat, ktoré presahujú rámec minimálnych požiadaviek stanovených v práve Únie a vo vnútroštátnom práve;

iv) znižovania množstva odpadu a takého používania vedľajších produktov a nakladania s nimi, ktoré je šetrné k životnému prostrediu, vrátane ich opätovného použitia a zhodnotenia;

v) ochrany a zvyšovania biodiverzity a udržateľného využívania prírodných zdrojov, najmä pokiaľ ide o ochranu vody, pôdy a vzduchu."

**CLIMA(46(f))** - prispievanie k zmierňovaniu zmeny klímy a adaptácii na ňu

**BOOST(46(g))** zvýšenie obchodnej hodnoty a kvality výrobkov vrátane zlepšovania kvality výrobkov a vývoja výrobkov s chráneným označením pôvodu alebo chráneným zemepisným označením alebo výrobkov, na ktoré sa vzťahujú únijné alebo vnútroštátne systémy kvality uznané členskými štátmi

**MARKET(46(h))** propagácia a marketing výrobkov

**RISK(46(j))** predchádzanie krízam a riadenie rizika so zameraním na prevenciu a riešenie narušení trhov v relevantnom sektore

**EMPL(46(k))** zlepšenie podmienok zamestnávania a presadzovanie povinností zamestnávateľa, ako aj požiadaviek bezpečnosti a ochrany zdravia pri práci v súlade so smernicami 89/391/EHS, 2009/104/ES a (EÚ) 2019/1152.

**Typy intervencií uvedené v SP pri sektoroch intervencií – časť zemiaky**

**podľa  čl. 47 nariadenia EP a R (EÚ) 2021/2115:**

**INVRE(47(1)(a))** - Investície do hmotných a nehmotných aktív, výskum a experimentálne a inovačné výrobné metódy a iné akcie

**ADVI1(47(1)(b))** - Poradenské služby a technická pomoc, predovšetkým v otázkach udržateľných techník kontroly škodcov a chorôb, udržateľného používania prípravkov na ochranu rastlín a veterinárnych liekov, adaptácie na zmenu klímy a jej zmierňovania, podmienok zamestnávania, povinností zamestnávateľa a bezpečnosti a ochrany zdravia pri práci

**PROMO(47(1)(f)) -** propagácia, komunikácia a marketing vrátane akcií a činností zameraných najmä na zvyšovanie informovanosti spotrebiteľov o systémoch kvality Únie a o význame zdravého stravovania a na diverzifikáciu a konsolidáciu trhov

**QUAL(47(1)(g))** - vykonávanie systémov kvality Únie a vnútroštátnych systémov kvality

**TRACE(47(1)(h)) -** vykonávanie systémov vysledovateľnosti a certifikácie, najmä sledovanie kvality výrobkov predávaných konečným spotrebiteľom

**HARIN(47(2)(i)) -** poistenie úrody a produkcie, ktoré prispieva k zaručeniu príjmov výrobcov, ak nastanú straty v dôsledku prírodných katastrof, nepriaznivých poveternostných udalostí, chorôb alebo napadnutia škodcami, a súčasne sa ním zaručuje, že prijímatelia vykonajú potrebné opatrenia na predchádzanie riziku

**Schéma podpory**

**Prvý rok operačného programu (OP)**

**Ďalšie roky operačného programu (OP)**

**Schéma podpory – preddavok**

# 3. operačný program

Žiadateľ predkladá OP **na obdobie 3 až 7 rokov** formou kvalitne, prehľadne a detailne spracovaného podnikateľského zámeru s finančnou kalkuláciou, resp. formou projektu s rozpracovanými jednotlivými krokmi, intervenciami a vymenovanými špecifickými cieľmi a sektorovými cieľmi, ku ktorým sa jednotlivé intervencie viažu. Všetky plánované kroky budú vyhodnocované v rámci roka alebo na záver plnenia OP na základe merateľných ukazovateľov výsledkov, ktoré sú v  Strategickom pláne SPP 2023-2027 definované. Len schválený OP môže byť podporovaný zo zdrojov EÚ. Jednotlivé intervencie v OP majú smerovať k preukázateľnému zlepšeniu počiatočného stavu žiadateľa a k naplneniu zvoleného špecifického a sektorového cieľa. Operačný program musí spĺňať požiadavky najmä podľa čl. 50 a ostatných ustanovení nariadenia EP a R (EÚ) 2021/2115, delegovaného nariadenia Komisie (EÚ) 2022/126, SP a nariadenia vlády č. 165/2023. Intervencie OP musia byť v súlade so sektorovými intervenciami uvedenými v časti **67.1 - „Zemiaky“** v  schválenom SP – ***príloha č. 1*** tejto príručky a nevylúčené prílohou č. II delegovaného nariadenia Komisie (EÚ) 2022/126,  v súlade s prílohou č. III predmetného nariadenia a v súlade s ďalšími národnými predpismi.



## Žiadosť o schválenie operačného programu podľa § 4 nariadenia vlády č. 165/2023 Z. z.

|  |  |
| --- | --- |
| **Oprávnený subjekt** | * uznaná organizácia výrobcov alebo nadnárodná organizácia výrobcov, združenie organizácií výrobcov, nadnárodné združenie organizácií výrobcov v komodite zemiaky alebo spoločnosti, ktoré podali žiadosť o ich uznanie do 15.5. kalendárneho roka, v ktorom chcú podať žiadosť o schválenie OP |
| **Termín predkladania** | * **do 15. septembra roka, ktorý predchádza prvému roku vykonávania OP (napr. OP na roky 2026-2030 do 15.9.2025)** |
| **Formulár** | * **Príloha č. 2 k tejto príručke**   Žiadosť o schválenie operačného programu |
| **Sprievodné doklady** | 1. návrh operačného programu, prostredníctvom ktorého sa majú vykonávať intervencie – viac v kap. 3.2. 2. kópia zmluvy o vedení účtu v banke alebo v pobočke zahraničnej banky alebo potvrdenie banky alebo pobočky zahraničnej banky o vedení účtu v banke alebo v pobočke zahraničnej banky, s uvedením medzinárodného bankového čísla účtu, ktorý má slúžiť ako operačný fond na financovanie operačného programu alebo iný doklad o zriadení operačného fondu, 3. orientačný rozpočet na vykonávanie intervencií prostredníctvom operačného programu v jednotlivých kalendárnych rokoch jeho trvania vyhotovený s použitím formulára zverejneného na webovom sídle platobnej agentúry – finančný plán – podľa vzoru - **príloha č. 4 príručky.** 4. písomný súhlas s vykonávaním intervencií podľa predloženého návrhu OP všetkých výrobných spoločníkov alebo výrobných členov žiadateľa a všetkých výrobných členov každého výrobného spoločníka žiadateľa, ak ide o žiadateľa ako OV **podľa vzoru – príloha č. 3 príručky** s vykonávaním intervencií na schválenie   **alebo**  dokladom o rozhodnutí najvyššieho orgánu žiadateľa, ktorým sa vyslovuje súhlas s vykonávaním intervencií v OP (**zápisnica z členskej schôdze žiadateľa s prezenčnou listinou**).   1. zoznam investícií jednotlivých členov žiadateľa, ktoré boli financované z predchádzajúcich a/alebo z prebiehajúceho Programu rozvoja vidieka (ďalej len „PRV“) alebo sú plánované na realizáciu cez PRV, taktiež financované zo štátnej pomoci, propagačné programy (žiadateľ uvedie číslo projektu, celkovú hodnotu a názov nakúpenej investície, zariadenia, druh a charakteristiku propagačného projektu); 2. údaje, ktoré sú potrebné na vyžiadanie výpisu z registra trestov štatutárnych zástupcov žiadateľa alebo osoby, ktorá koná v mene na účet žiadateľa na základe § 13 ods. 12 zákona č. 280/2017 Z. podľa prílohy č. 18 **ak už neboli platobnej agentúre poskytnuté** **alebo** samotné výpisy z registra trestov štatutárnych zástupcov žiadateľa (ak žiadateľ neposkytne tieto údaje) 3. technické zdôvodnenie investícií podľa vzoru – príloha č. 16   Poznámka:   1. číslo rozhodnutia o uznaní žiadateľa ako OV/ZOV 2. doba trvania operačného programu 3. návrh na určenie referenčného obdobia   sa uvádza vo formulári žiadosti (príloha č. 2 príručky).  **Prílohy žiadosti – originály musí mať žiadateľ k dispozícií minimálne po dobu 10 rokov od vyplatenia poslednej platby zostatku predmetného operačného programu, hlavne pri vykonaní kontroly ex-post.** |
| **Adresa predkladania v prípade doručenia poštou** | * Pôdohospodárska platobná agentúra   Hraničná 12,  815 26 Bratislava |
| **Registračná povinnosť** | * Registračná povinnosť: žiadatelia majú povinnosť **registrácie v registri partnerov verejného sektora** v zmysle zákona o RPVS. Výnimka z tejto povinnosti podľa § 2 ods. 2 zákona o RPVS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu. |

## Štruktúra operačného programu

1. ***opis začiatočnej situácie:***

* podľa potreby na základe spoločných ukazovateľov výsledku podľa zvolených špecifických cieľov v súlade so SP
* popis žiadateľa, členská základňa, pestovateľská rozloha, pôsobenie na trhu, druh odrody zemiakov a percentuálny podiel predaja podľa členov žiadateľa, spôsob pozberovej úpravy, skladovacie kapacity členstva, umiestnenie produkcie ( napr. maloobchod, veľkoobchod, priamy predaj);
* personálne zabezpečenie OV, technické vybavenie OV, popis štruktúry predaja a marketingu, tok tovaru a peňazí a prevod vlastníctva tovaru, v prípade relevantnosti opis fungovania outsourcingu.

1. ***ciele programu***, ktoré si žiadateľ zvolil na príslušné obdobie:

* zohľadňuje sa perspektíva výroby, uvádzanie na trh a stav technického zariadenia (sklady, manipulačné haly, linky a iné výrobné zariadenia), ktoré vlastní žiadateľ alebo jeho členovia (na začiatku realizácie OP);
* **hierarchia cieľov: - špecifický cieľ**

**- sektorový cieľ**

* **opis cieľov** sa vzťahuje na merateľné úlohy na uľahčenie monitorovania pokroku, ktorý sa postupne dosahuje pri vykonávaní OP na základe ukazovateľov výsledkov podľa SP;
* žiadateľ si vyberá sektorové ciele a k nim špecifické ciele podľa oprávnenej intervencie uvedenej v SP. Platí pravidlo, že výber názvu intervencie podľa SP (môže byť v rámci jednej intervencie viacero oprávnených výdavkov) je v rámci jedného typu intervencie (napr. investície) s cieľom dosiahnuť jeden sektorový cieľ uvedený v SP a k nemu jeden špecifický cieľ podľa SP.

|  |
| --- |
| Povinný sektorový cieľ - koncentrácia ponuky a uvádzanie výrobkov na trh, a to aj prostredníctvom priameho marketingu. |

**Príklad:**

* **Názov intervencie** podľa SP: *Investície do hmotného a nehmotného majetku, výskum a experimentálne a inovatívne výrobné metódy a iné akcie*
* **Typ intervencie** podľa SP: *investície*
* **Zvolené oprávnené výdavky** podľa SP: *Investície do zariadení zlepšujúcich hodnotu skladovaných výrobkov a predlžujúcich dobu ich skladovateľnosti*
* **Sektorový cieľ:** *a) plánovanie a organizácia výroby, prispôsobovanie výroby dopytu, najmä pokiaľ ide o kvalitu a kvantitu, optimalizácia výrobných nákladov a návratnosti investícií, ako aj stabilizácia výrobných cien*
* **Špecifický cieľ:** *b) posilniť trhovú orientáciu a zvýšiť konkurencieschopnosť poľnohospodárskych podnikov*
* **Ukazovateľ výsledku podľa *prílohy č. 1* tejto príručky**

|  |
| --- |
| Každá intervencia OP v podmienkach žiadateľa musí prispieť k plneniu uvedeného sektorového a špecifického cieľa podľa SP.  Jediná intervencia alebo jediná operácia v rámci jednej intervencie môže prispievať k viac než jednému ukazovateľu výsledkov;  Hodnota výstupov získaných prostredníctvom operácie sa vždy plne priraďuje k relevantným ukazovateľom výsledkov, a to aj vtedy, keď je prepojená s viacerými ukazovateľmi výsledkov. |

**Sektorové ciele** v operačnom programe, ktoré sa žiadateľ rozhodol plniť (k sektorovému cieľu uvedie aj špecifický cieľ podľa SP - ***príloha č. 1*** tejto príručky).

Napr.:

**I.** **koncentrácia ponuky a uvádzanie výrobkov na trh,** a to ajprostredníctvom priameho marketingu - uvedený cieľ je v súlade so špecifickým cieľom **zlepšiť postavenie poľnohospodárov v hodnotovom reťazci**.

1. ***podrobný opis vybraných intervencií OP podľa SP***

Hierarchia tejto časti OP:

1. **Názov intervencie** - zvolená sektorová intervencia uvedená v SP a v rámci uvedeného špecifického a sektorového cieľa v SP alebo podľa názvu vybraného sektorové cieľa. **Zoznam oprávnených sektorových intervencií za časť 67.1 –** **„Zemiaky“** uvádzame **v *prílohe č. 1***.
2. **Zvolený špecifický cieľ** podľa SP
3. **Zvolený sektorový cieľ** podľa SP

Odporúčame oddeliť jednotlivé intervencie číslami kapitol:

Napr. 3.1. Investície pre zlepšenie kvality produkcie v prvovýrobe

Pri konkrétnej zvolenej sektorovej intervencii v OP sa požaduje ďalej uviesť:

1. zdôvodnenie výberu tejto intervencie vzhľadom na potreby OV (s ohľadom na dosiahnutie sektorového cieľa a špecifického cieľa);
2. spôsob realizácie danej intervencie;
3. spôsob monitorovania špecifického cieľa – na základe ukazovateľa výsledku podľa špecifického cieľa (podľa SP - ***príloha č. 1*** príručky) **a podľa zvoleného špecifického cieľa** na základe prílohy č. 1 nariadenie EP a R (EÚ) 2021/2115)
4. aktuálny stav;
5. konečný stav v horizonte 3-7 rokov – skončenie OP;
6. finančný plán na 3-7 rokov - menovite na úrovni názvu jednotlivých intervencií podľa SP (vzor v ***prílohe č. 4*** príručky);
7. zvolená sektorová intervencia sa musí týkať jedného typu intervencie (***príloha č.1*** príručky);
8. **ukazovateľ výsledku** podľa ***prílohy č. 1*** tejto príručky (napr. sektorový cieľ- BOOST(46(g)) – podiel I. a II. triedy kvality).
9. ***trvanie OP*** *(v rozmedzí* ***3 až 7 rokov****)*
10. ***finančné aspekty*,** konkrétne:

* spôsob výpočtu a úroveň finančných príspevkov,
* postup financovania OF,
* informácie potrebné na opodstatnenie rôznych úrovní príspevkov a
* podrobný rozpočet, kalkulácia a časový plán vykonávania akcií na každý rok vykonávania OP.

1. ***informácie o úrodách******a pestovateľských plochách členov žiadateľa***
2. ***prognózy úrody, produkcie a odbytu v každom roku***
3. ***súpis investícií u jednotlivých členov,*** na ktoré bola poskytnutá podpora (pomoc Únie, štátna pomoc v predchádzajúcich rokoch).

**V operačných programoch sa uvedie:**

* 1. rozsah, v ktorom sa rôzne intervencie dopĺňajú a sú v súlade s ostatnými intervenciami, vrátane intervencií financovaných alebo oprávnených na podporu z iných fondov Únie   
     a najmä v rámci PRV a propagačných programov schválených podľa nariadenia Európskeho parlamentu a Rady (EÚ) č. 1144/2014.   
     V prípade potreby sa špecificky uvedú opatrenia vykonané v rámci predchádzajúcich operačných programov a
  2. skutočnosť, že neprinášajú žiadne riziko duplicitného financovania z fondov Únie.

**Pri investíciách** súvisiacich s riadením objemov produkcie, resp. pri opatreniach, ktoré sledujú sektorový cieľ „***predchádzanie krízam a riadenie rizika so zameraním na prevenciu a riešenie narušení trhov****“* sa vyžaduje uviesť odôvodnenie, že navrhovaná investícia je vhodná na účinné predchádzanie alebo lepšie odolávanie krízam.

Každá konkrétna činnosť, akcia v rámci OP musí byť vyjadrená cez merateľné ukazovatele, prostredníctvom ktorých je následne posudzovaný výsledok a vplyv konkrétnej činnosti, akcie.

## Maximálne percentuálne podiely z operačného fondu podľa zvolených typov intervencií / druhov výdavkov

|  |  |
| --- | --- |
| **Typ intervencie / druh výdavku** | **Max. % podiel z operačného fondu (počas celého trvania operačného programu )** |
| Administratívne náklady ku všetkým typom intervencií **okrem 2 typov intervencií**: 1. „propagácia, komunikácia, marketing“ a 2. „komunikačné akcie“ | **Max. 4 %** |
| Náklady na zamestnancov a administratívne náklady v prípade 2 typov intervencií: 1. „propagácia, komunikácia, marketing“ a 2. „komunikačné akcie“ | **Max. 50 %** |
| Administratívne náklady spojené s riadením operačného fondu alebo s prípravou a vykonávaním operačného programu | **Max. 2 % zo schváleného operačného fondu**  **! Výpočet max. výšky výdavkov ohľadom správy OF:**  **(všetky výdavky bez správy OF / 0,98) \* 0,02** |

## Oprávnenosť akcií a výdavkov a obsah operačného programu

Žiadateľ musí pri tvorbe OP zohľadniť nasledujúce skutočnosti:

* OP musí mať plnú podporu všetkých členov žiadateľa;
* Ciele OP musia byť realistické a prispôsobené výške OF;
* Žiadateľ je povinný schválený OP ukončiť.

|  |
| --- |
| **Zoznam oprávnených intervencií podľa SP** je uvedený v ***prílohe č. 1*** tejto príručky a intervencie **sú určené len na uznané produkty** (uvedené v rozhodnutí MPRV SR o uznaní SV/OV/NOV/ZOV/NZOV vo výrokovej časti). |

**Iba výrobky, pre ktoré bol žiadateľ uznaný, sú zahrnuté do typu intervencie** pod podmienkou, že hodnota produktov, na ktoré sa vzťahuje operačný program, predstavuje vyše **50 % hodnoty všetkých produktov predávaných** žiadateľom **v danom sektore** v rámci tohto operačného programu. Okrem toho dotknuté výrobky musia pochádzať od členov žiadateľa alebo od členov-výrobcov inej organizácie výrobcov alebo združenia organizácií výrobcov.

Podporu na vykonávanie schválených opatrení možno poskytnúť len na pokrytie časti oprávnených výdavkov, ktoré boli vynaložené najskôr 1. januára 2023. Oprávnenými výdavkami na vykonanie tohto opatrenia sú aj oprávnené výdavky na úhradu splátky plnenia na vykonanie opatrenia, na splnenie ktorého bol prevzatý záväzok. Oprávnenými výdavkami na uskutočnenie investície v takomto prípade nie sú výdavky na úhradu splátky plnenia, na splnenie ktorého bol prevzatý záväzok, ak splatnosť celého plnenia presahuje obdobie, počas ktorého aktíva nadobudnuté touto investíciou zostanú v užívaní osoby, u ktorej sa táto investícia uskutočnila.

Poskytnutie podpory možno schváliť aj na vykonávanie opatrení počas obdobia, ktoré sa skončí po skončení strategického plánu. Schválením poskytnutia podpory na vykonávanie opatrení v období po skončení strategického plánu však nie je priznané právo na poskytnutie podpory na vykonávanie týchto opatrení v tomto období.

### **Všeobecné a špecifické požiadavky pre investície**

**Investície sú výdavky OF na obstaranie dlhodobého hmotného a nehmotného majetku,** ktorý je účtovaný v súlade so zákonom o účtovníctve a podľa ďalších osobitných predpisov **s dobou zodpovedajúcou dobe daňových odpisov.**

Investície zahŕňajú tieto všeobecné požiadavky (čl. 11 delegovaného nariadenia Komisie (EÚ) 2022/126):

**Všeobecné požiadavky:**

1. Investície musia byť **používané prijímateľom a jeho členmi podľa povahy, cieľov a zamýšľaného použitia v tom danom kalendárnom roku OP, ako sa opisuje v súvisiacich intervenciách SP a prípadne v schválenom operačnom programe**.
2. Investície musia byť vo vlastníctve prijímateľa až do konca doby odpisovania fyzického aktíva na daňové účely alebo počas obdobia najmenej 5 rokov. Každé z týchto období sa vypočíta od dátumu nadobudnutia investície alebo od dátumu, kedy boli tieto investície poskytnuté prijímateľovi.
3. Investície vrátane investícií na základe lízingových zmlúv sa môžu financovať prostredníctvom operačného fondu jednorazovou sumou alebo v splátkach, ktoré boli **schválené v operačnom programe.** Platobná agentúra môže v riadne odôvodnených prípadoch schváliť zmeny operačného programu na účel stanovenia nového rozdelenia splátok.
4. V prípade, ak je doba odpisovania investície na daňové účely dlhšia ako trvanie operačného programu, môže sa preniesť do nasledujúceho operačného programu.
5. Investície do hmotných aktív sa realizujú v priestoroch prijímateľa či prípadne v priestoroch jeho členov-výrobcov alebo dcérskych spoločností, ktoré spĺňajú požiadavku súvisiacu s 90 % podielom podľa článku 31 ods. 7 delegovaného nariadenia Komisie (EÚ) 2022/126.
6. Vymáhanie finančnej podpory Únie od prijímateľa je možné, ak v období uvedenom v 1. bode nastane jedna z týchto situácií:

a) ukončenie činnosti prijímateľa – žiadateľa, alebo jej prevedenie na iný subjekt;

b) premiestnenie výrobnej činnosti žiadateľa alebo prípadne jeho členov mimo zemepisnej oblasti pestovania;

c) zmena vlastníctva, najmä ak pre podnik alebo orgán verejnej moci predstavuje nenáležité zvýhodnenie; alebo

d) akákoľvek iná podstatná zmena, ktorá ovplyvňuje povahu, ciele alebo podmienky vykonávania dotknutej intervencie, čo by spôsobilo narušenie jej pôvodných cieľov.

1. V prípade, ak prijímateľ nedodrží podmienky, ktoré stanovila SR vo svojom strategickom pláne SPP na základe odseku 1 až 8 a prvého pododseku odseku 9 čl. 11 delegovaného nariadenia Komisie 2022/126, platobná agentúra zabezpečí vymáhanie finančnej podpory Únie vo výške pomernej k obdobiu, počas ktorého nesúlad trval.
2. Ak člen-výrobca odíde zo svojej SV/OV/NOV/ZOV/NZOV, platobná agentúra zabezpečí, aby prijímateľ vrátil investíciu alebo jej zostatkovú hodnotu a aby sa zostatková hodnota pridala do operačného fondu.
3. Ak sa investícia technicky zhodnotí, je možnosť, že si žiadateľ požiada o refundáciu, čiže tieto výdavky budú súčasťou operačného fondu. Ak si žiadateľ nepožiada o ich refundáciu, zostatková hodnota reprodukovaných investícií sa odpočíta od nákladov na reprodukciu.
4. Nákup nezastavanej pôdy je oprávnený, v prípade ak je tento nákup potrebný na realizáciu investície, ktorá je súčasťou operačného programu, pod podmienkou, že tieto náklady nepresahujú 10 % všetkých oprávnených výdavkov na príslušnú operáciu; vo výnimočných a riadne odôvodnených prípadoch možno stanoviť vyššie percento pre operácie týkajúce sa ochrany životného prostredia (príloha č. III bod 6 delegovaného nariadenia Komisie (EÚ) 2022/126).
5. **Investície do dopravných prostriedkov**, ktoré žiadateľ použije na predaj alebo distribúciu, **nie sú oprávnené s výnimkou dopravných prostriedkov**, **ktoré sa používajú len na internú prepravu** v rámci SV/OV/NOV/ZOV/NZOV a investícií do dodatočných zariadení vozidiel pre chladiarenskú prepravu alebo prepravu s kontrolovanou atmosférou (príloha č. III bod 9 delegovaného nariadenia Komisie (EÚ) 2022/126) – **je potrebné preukázať pri výkone kontroly na mieste, že predmetný dopravný prostriedok sa používal len na internú prepravu (napr. kniha jázd).**
6. Investície alebo podobné druhy akcií, ktoré sa nerealizujú v podnikoch a/alebo priestoroch žiadateľa alebo jeho členov – výrobcov alebo dcérskej spoločnosti nie sú oprávnené (príloha č. II bod 12 delegovaného nariadenia Komisie (EÚ) 2022/126).
7. Investície do podielov alebo kapitálu spoločností sú oprávnené, v prípade ak priamo prispievajú k dosiahnutiu cieľov operačného programu (príloha č. III bod 10 delegovaného nariadenia Komisie (EÚ) 2022/126).
8. Ďalšie všeobecné požiadavky pre investície sú stanovené v ***prílohe č. 1*** tejto príručky.
9. K žiadosti o platbu je potrebné priložiť k výdavkom ohľadom kúpy investícií účtovné a podporné doklady ako sú: faktúry, doklad o úhrade, dodací list a informáciu, u ktorého člena žiadateľa je predmetná investícia umiestnená s uvedením výrobného čísla predmetného stroja/zariadenia.

|  |
| --- |
| Pri investícií uskutočnenej v rámci intervencie je platobná agentúra podľa čl. 11 ods. 1 písm. b) delegovaného nariadenia (EÚ) 2022/126 povinná zabezpečovať, aby tieto investície zostali vo vlastníctve žiadateľa a aby zostali aj v užívaní osoby, na ich užívanie ktorou bola na ich nadobudnutie podpora na túto intervenciu poskytnutá (žiadateľ, člen/členovia žiadateľa), a to po dobu odpisovania týchto investícií, alebo po inú dobu určenú v bode 2 tejto časti príručky. |

Platobná agentúra má v súvislosti s uvedenými intervenciami zároveň podľa čl. 11 ods. 9 delegovaného nariadenia (EÚ) 2022/126 povinnosť zabezpečiť vymáhanie tejto podpory, ak počas uvedeného obdobia tieto podmienky prestanú byť spĺňané, resp. presnejšie, ak nastane ktorákoľvek zo skutočností uvedených v písmenách a) až c) alebo písm. d) tohto ustanovenia (bod 6 tejto časti príručky).

To znamená, že platobná agentúra je povinná predchádzať tomu, aby uvedené aktíva prestali byť v užívaní oprávnenej osoby a vlastníctve žiadateľa avšak osobitne sa postupuje pri investíciách financovaných vo forme úveru a finančného leasingu.

Zmluva o úvere alebo leasingu môže byť podpísaná aj po realizácii nákupu investícií, avšak výška úveru musí zodpovedať plnej výške ceny obstaraného tovaru a splátkový kalendár musí byť schválený v operačnom programe, výška splátky istiny úveru  za rok nesmie presiahnuť ročný odpis investícií.

Žiadateľ musí dodržať spôsob financovania investícií podľa schváleného operačného programu  počas celej doby odpisovania.  Predmetom refundácie je splátka úveru do výšky odpisov, teda 60 % zo sumy splátky, nie z obstarávacej ceny.

**Špecifické požiadavky na investície pozostávajúce zo systémov na výrobu energie:**

Investícia je oprávnená, ak množstvo vyrobenej energie nepresiahne množstvo energie, ktorú

možno každoročne použiť na bežné činnosti prijímateľa.

**Špecifické požiadavky na investície do zavlažovania:**

1. Podpora na investície do vylepšenia existujúcich zavlažovacích zariadení alebo prvku zavlažovacej infraštruktúry sa môže poskytnúť za týchto podmienok:
2. prijímateľ investície v rámci **ex ante posúdenia** vyhodnotí investície ako investície s potenciálom dosiahnutia úspory vody s ohľadom na technické parametre existujúcich zariadení alebo infraštruktúry;
3. ak sa investície týkajú útvarov podzemnej alebo povrchovej vody, ktorých stav bol z dôvodov súvisiacich s množstvom vody v príslušnom pláne manažmentu povodia uvedenom v smernici Európskeho parlamentu a Rady 2000/60/ES označený za menej ako dobrý, dosiahne sa účinné zníženie spotreby vody a prispeje sa k dosiahnutiu dobrého stavu týchto vodných útvarov v zmysle článku 4 ods. 1 uvedenej smernice.

Členské štáty stanovia vo svojich strategických plánoch SPP percentuálne podiely potenciálnych úspor vody a účinného zníženia využívania vody ako podmienku oprávnenosti uvedenú v článku 111 prvom odseku písm. d) nariadenia (EÚ) 2021/2115. Takéto cieľové hodnoty úspor vody sa určia so zohľadnením potrieb stanovených v plánoch manažmentu povodia uvedených v smernici 2000/60/ES.

1. Podmienky stanovené v tomto odseku sa neuplatňujú na investície do existujúceho zavlažovacieho zariadenia alebo do prvku zavlažovacej infraštruktúry, ktorý má vplyv len na energetickú efektívnosť, na investície do výstavby nádrže ani na investície do využívania regenerovanej vody, ktoré nemajú vplyv na útvar podzemnej alebo povrchovej vody.
2. Podpora na investície do zavlažovania, vďaka ktorým dôjde k čistému zväčšeniu zavlažovanej plochy, čo má vplyv na daný útvar podzemnej alebo povrchovej vody, sa môže poskytnúť za týchto podmienok:
3. stav vodného útvaru nie je v príslušnom pláne manažmentu povodia z dôvodov týkajúcich sa množstva vody označený za menej ako dobrý a
4. z analýzy vplyvu na životné prostredie vyplýva, že investícia nebude mať výrazný negatívny vplyv na životné prostredie; uvedenú analýzu vplyvu na životné prostredie vykoná alebo schváli príslušný orgán
5. Podpora na investície do využívania regenerovanej vody ako alternatívnej možnosti zásobovania vodou sa môže poskytnúť pod podmienkou, ak je využívanie tejto vody v súlade s nariadením Európskeho parlamentu a Rady (EÚ) 2020/741.
6. Podpora na investície do výstavby alebo rozšírenia nádrže na účely zavlažovania sa môže poskytnúť pod podmienkou, že to nepovedie k výraznému negatívnemu vplyvu na životné prostredie.
7. ak u osoby, u ktorej sa táto intervencia vykonala, **je zavedený systém na meranie spotreby vody** (§ 6 ods. 13 nariadenia vlády č. 165/2023 Z. z.).

**Špecifické požiadavky na investície pozostávajúce zo systémov na výrobu energie.**

Investícia je oprávnená, ak množstvo vyrobenej energie nepresiahne množstvo energie, ktorú

možno každoročne použiť na bežné činnosti prijímateľa.

### **Všeobecné požiadavky pre intervencie súvisiace s agroenvironmentálno – klimatickými cieľmi (čl. 12 delegovaného nariadenia Komisie (EÚ) 2022/126)**

1. Žiadateľ si zvolí len tie intervencie, ktoré sú uvedené v SP a s tým, že sledujú jeden z týchto cieľov:
2. dosiahnuť zníženie súčasného využívania výrobných vstupov, emisií znečisťujúcich látok alebo odpadov z výrobného procesu;
3. dosiahnuť nahradenie používania fosílnych zdrojov energie obnoviteľnými zdrojmi energie;
4. dosiahnuť zníženie environmentálnych rizík súvisiacich s používaním určitých výrobných vstupov alebo s vytváraním určitých rezíduí vrátane prípravkov na ochranu rastlín, hnojív, maštaľného hnoja alebo iných zvieracích výkalov;
5. dosiahnuť zníženie spotreby vody;
6. prepojenie s neproduktívnymi investíciami potrebnými na dosiahnutie agroenvironmentálno-klimatických cieľov, najmä ak tieto ciele súvisia s ochranou biotopov a biodiverzity;
7. dosiahnuť účinné a merateľné zníženie emisií skleníkových plynov alebo trvalú sekvestráciu uhlíka;
8. zvýšiť odolnosť výroby voči rizikám súvisiacim so zmenou klímy, ako je erózia pôdy;
9. dosiahnuť ochranu genetických zdrojov, ich udržateľné využívanie a rozvoj; alebo
10. to, že povedú k ochrane alebo zlepšeniu životného prostredia.
11. Intervencie uvedené v bode 1 sa realizujú v priestoroch žiadateľa, prípadne v priestoroch jeho členov-výrobcov alebo dcérskych spoločností, ktoré spĺňajú požiadavku súvisiacu s vlastníctvom 90 % podielov alebo kapitálu podľa článku 31 ods. 7 delegovaného nariadenia Komisie (EÚ) 2022/126.
12. Pri určovaní výdavkov, ktoré sa majú pokryť, okrem investícií do hmotných a nehmotných aktív, platobná agentúra zohľadní dodatočné vzniknuté náklady a stratu príjmu vyplývajúce z intervencií súvisiacich s agroenvironmentálno-klimatickými cieľmi a stanovené ciele.
13. Žiadateľ pri predkladaní navrhovaného operačného programu, prípadne intervencie alebo zmeny tohto programu alebo intervencie na schválenie poskytuje dôkaz o očakávanom pozitívnom prínose k dosiahnutiu jedného alebo viacerých environmentálnych cieľov v súlade s SP. Očakávaný prínos a dodatočný vplyv intervencie súvisiacej s agroenvironmentálno-klimatickými cieľmi sa musia preukázať ex ante prostredníctvom špecifikácií projektov alebo iných technických dokumentov, ktoré má predložiť prijímateľ v čase predkladania intervencie, operačného programu alebo zmeny takéhoto programu alebo intervencii na schválenie a v ktorých sa uvádzajú výsledky, ktoré by sa vykonaním intervencie mohli dosiahnuť. Predmetné posúdenie vykoná autorizovaný environmentálny špecialista. **Špecifikáciu projektov a technických dokumentov projektov vypracuje resp. overí certifikovaný posudzovateľ vplyvov na životné prostredie alebo Ústredný kontrolný a skúšobný ústav poľnohospodársky v Bratislave.** Zoznam oprávnených znalcov nájdete na enviro portáli:

<https://www.enviroportal.sk/sk/eia/sposobile-osoby>

Kategória odborných oblastí: 2f- environmentalistika.

1. Žiadateľ sa zaviaže zmeniť OP s cieľom zmeny intervencií uvedených v bode 1 a to ich prispôsobením v prípade zmien niektorej z príslušných povinných noriem, požiadaviek alebo povinností.

### **Všeobecné požiadavky pre administratívne náklady a náklady na zamestnancov**

Tieto požiadavky sú uvedené v čl. 23 delegovaného nariadenia Komisie (EÚ) 2022/126.

1. Náklady na zamestnancov vynaložené SV/OV/NOV/ZOV/NZOV, alebo ich dcérskymi spoločnosťami v zmysle článku 31 ods. 7 delegovaného nariadenia Komisie (EÚ) 2022/126 sa považujú za oprávnené na podporu, ak vznikli v súvislosti s prípravou a vykonávaním konkrétnej podporovanej intervencie alebo s následnými opatreniami spojenými s touto intervenciou.
2. Mzdové náklady zahŕňajú okrem iného náklady na personál, s ktorým žiadateľ uzatvoril zmluvu, ako aj náklady zodpovedajúce podielu počtu odpracovaných hodín, ktoré do vykonávania intervencie investovali trvalí zamestnanci žiadateľa.
3. Žiadateľ je povinný predložiť mzdový list a výkazy zo Sociálnej a zdravotnej poisťovne a  doklady o úhrade mzdy, odvodov a dane z príjmu daného zamestnanca. Hodnota nákladov na zamestnancov súvisiacich s konkrétnou intervenciou neprekročí náklady, ktoré sú pri tom istom druhu služby všeobecne prijateľné na príslušnom trhu. Na účely stanovenia nákladov na zamestnancov súvisiacich s vykonávaním intervencie stálymi zamestnancami prijímateľa možno uplatniteľnú hodinovú sadzbu vypočítať tak, že sa posledné zdokumentované hrubé ročné náklady na konkrétnych zamestnancov, ktorí pracovali na vykonávaní intervencie, vydelia 1 720 hodinami, alebo v prípade zamestnancov na kratší pracovný čas sa hodinová sadzba vypočíta na pomernom základe.
4. Žiadateľ predloží podporné dokumenty, v ktorých sa uvádzajú podrobnosti o práci skutočne vykonanej v súvislosti s konkrétnou intervenciou, aby bolo možné nezávisle posúdiť a overiť hodnotu súvisiacich nákladov na zamestnancov (napr. výkaz z práce a pri vykonaní KNM ďalšie podporné dokumenty ktoré preukazujú vykonanie tej danej činnosti).
5. **V prípade intervencií „propagácia, komunikácia a marketing“ a „komunikačné akcie“** uvedených v článku 47 ods. 1 písm. f) a v článku 47 ods. 2 písm. l) nariadenia EP a R (EÚ) 2021/2115 výdavky vyplatené na administratívne náklady a náklady na zamestnancov, ktoré priamo vznikli prijímateľom, **nesmú prekročiť 50 % celkových nákladov na intervenciu.**
6. **Ostatné administratívne náklady vynaložené prijímateľom**, alebo dcérskymi spoločnosťami, ak vznikli v súvislosti s prípravou a vykonávaním konkrétnej podporovanej intervencie alebo s následnými opatreniami spojenými s touto intervenciou sa považujú za oprávnené, ak **nepresahujú 4 % celkových oprávnených nákladov na vykonanie intervencie.** (S výnimkou intervencií uvedených v bode 5.) **Predložené doklady musia preukázať, že administratívne náklady boli spojené s realizovanou intervenciou. V opačnom prípade nebudú uznané.**
7. Náklady na externé audity sa považujú za oprávnené na podporu, ak takéto audity vykonáva nezávislý a kvalifikovaný externý orgán.
8. **Administratívne náklady spojené s riadením operačného fondu alebo s prípravou a vykonávaním operačného programu** a s následnými opatreniami spojenými s týmto programom sú oprávnené **v maximálnej sume 2 % schváleného operačného fondu**, ktorá zahŕňa finančnú podporu Únie a príspevok členov žiadateľa.

|  |
| --- |
| **Výpočet max. výšky výdavkov ohľadom správy OF :**  **(všetky výdavky bez správy OF /0,98 ) \* 0,02** |

### **Všeobecné požiadavky pre výdavky na propagáciu**

Intervencie v oblasti propagácie, komunikácie a marketingu pri komodite zemiaky sledujú jeden z týchto cieľov:

1. zvýšenie informovanosti o prednostiach poľnohospodárskych výrobkov Európskej únie (ďalej len „Únie“) a vysokých normách pre metódy ich výroby v Únii;
2. zvýšenie konkurencieschopnosti a spotreby poľnohospodárskych výrobkov Únie a určitých spracovaných výrobkov vyrobených v Únii a ich prestíže v Únii i mimo nej v iných sektoroch ako sektor vinohradníctva a vinárstva;
3. zvýšenie informovanosti o únijných systémoch kvality v Únii i mimo nej;
4. zvýšenie trhového podielu poľnohospodárskych výrobkov Únie a určitých spracovaných výrobkov Únie s osobitným zameraním na trhy tretích krajín s najvyšším potenciálom rastu;
5. prípadné prispievanie k obnove normálnych trhových podmienok na trhu Únie v prípade závažného narušenia trhu, straty dôvery spotrebiteľov alebo iných špecifických problémov;
6. zvýšenie informovanosti o udržateľnej výrobe;
7. zvýšenie informovanosti spotrebiteľa o značkách alebo ochranných známkach organizácií výrobcov, združení organizácií výrobcov, nadnárodných organizácií výrobcov, nadnárodných združení organizácií výrobcov a ich dcérskych spoločností pri komodite zemiaky;

|  |
| --- |
| **Propagačný materiál** na všeobecnú propagáciu a propagáciu značiek kvality by mal obsahovať znak Únie a túto vetu: **„Financované Európskou úniou“.** Znak a veta o financovaní sa uvedú v súlade s technickými vlastnosťami stanovenými vo vykonávacom nariadení Komisie (EÚ) č. 821/2014. |

### **Všeobecné a špecifické požiadavky pre výdavky ohľadom vzdelávania a výmena najlepších postupov, poradenských služieb a technickej pomoci**

K žiadosti o platbu predloží žiadateľ aj **záznam** **za každú návštevu poradcu/školiteľa osobitne** (***príloha č. 12***) a **fotodokumentáciu** predmetného poradenstva /školenia so všetkými zúčastnenými a s označením dátumu a času. Tiež je potrebné uviesť obsah školenia /poradenstva. Nie je prípustné, aby sa obsah školenia opakoval a preto je nutné **uviesť podrobnejší priebeh daného školenia** **resp. poradenstva**. Prezenčná listina sa vyhotoví za každý deň poradenstva /školenia osobitne.

### **3.4.6. Zoznam výdavkov, ktoré sú refundované len do výšky osobitných nákladov**

Osobitné náklady sú dodatočné náklady vypočítané ako rozdiel medzi bežnými nákladmi a skutočne vynaloženými nákladmi a stratou príjmu vyplývajúcou z akcie bez dodatočných príjmov a úspory nákladov.

Zoznam opatrení resp. akcií, ktoré sú refundované len do výšky osobitných nákladov:

1. intervencie zamerané na zlepšenie kvality,
2. **biologické prostriedky na ochranu rastlín** (**ako sú feromóny a predátori**) bez ohľadu na to, či sa používajú v ekologickej, integrovanej alebo konvenčnej výrobe,
3. agroenvironmentálno-klimatické intervencie uvedené v článku 12 delegovaného nariadenia Komisie (EÚ) 2022/126,
4. ekologická, integrovaná alebo experimentálna výroba vrátane osobitných nákladov na ekologické semená a sadenice,
5. monitorovanie dodržiavania noriem podľa vykonávacieho nariadenia (EÚ) č. 543/2011 v znení neskorších pravidiel, dodržiavania pravidiel zdravia rastlín a maximálnych úrovní rezíduí.

Usmernenie vo veci určovania osobitných nákladov na akcie environmentálnych opatrení vnútroštátneho rámca Slovenskej republiky je uvedené v ***prílohe č. 14*** tejto príručky.

### **3.4.7. Zoznam výdavkov, ktoré nie sú oprávnené na základe prílohy č. 2 delegovaného nariadenia Komisie (EÚ) 2022/126**

1. Všeobecné výrobné náklady, a najmä náklady na mycélium (aj s osvedčením), semená a netrvalé rastliny; prípravky na ochranu rastlín (vrátane materiálov integrovanej ochrany); hnojivá a ostatné vstupy; náklady na zber alebo prepravu (internú alebo externú); náklady na skladovanie; náklady na balenie (vrátane používania obalov a nakladania s obalmi), aj ako súčasť nových procesov; prevádzkové náklady (najmä na elektrickú energiu, palivo a údržbu).
2. Náhrada úverov prijatých na intervenciu, ktorá sa začala vykonávať pred začiatkom operačného programu.
3. Nákup nezastavanej pôdy v hodnote viac ako 10 % všetkých oprávnených výdavkov na príslušnú operáciu.
4. Investície do dopravných prostriedkov, ktoré má prijímateľ použiť na uvádzanie na trh alebo distribúciu.
5. Prevádzkové náklady na prenajatý tovar.
6. Výdavky spojené s lízingovými zmluvami (dane, úroky, poistné náklady atď.) a prevádzkové náklady.
7. Subdodávateľské alebo outsourcingové zmluvy týkajúce sa operácií alebo výdavkov uvedených v tomto zozname ako neoprávnené na podporu.
8. Akékoľvek vnútroštátne alebo regionálne daňové poplatky.
9. Úroky z dlhov, okrem prípadu, keď sa príspevok poskytuje v inej forme ako nenávratná priama podpora.
10. Investície do akcií alebo kapitálu spoločností, ak tieto investície predstavujú finančné investície.
11. Náklady vzniknuté iným stranám ako prijímateľovi, SV/OV/NOV/ZOV/NZOV alebo ich členom-výrobcom, dcérskym spoločnostiam alebo subjektu v reťazci dcérskych spoločností v zmysle článku 31 ods. 7 delegovaného nariadenia Komisie (EÚ) 2022/126, alebo so súhlasom členského štátu vzniknuté družstvu, ktoré je členom organizácie výrobcov.
12. Intervencie, uvedené v článku 11 delegovaného nariadenia Komisie (EÚ) 2022/126 (*Investície do hmotných a nehmotných aktív*), ktoré sa nevykonávajú v podnikoch a/alebo v priestoroch žiadateľa alebo jeho členov-výrobcov alebo dcérskej spoločnosti alebo subjektu v reťazci dcérskych spoločností v zmysle článku 31 ods. 7 delegovaného nariadenia Komisie (EÚ) 2022/126, alebo so súhlasom členského štátu v priestoroch družstva, ktoré je členom organizácie výrobcov.
13. Intervencie, na ktoré prijímatelia, SV/OV/NOV/ZOV/NZOV zadali zákazku subdodávateľom mimo Únie alebo ktoré tento prijímateľ alebo organizácia vykonávajú mimo Únie, okrem prípadov druhu intervencie „propagácia, komunikácia a marketing“ uvedeného v článku 47 ods. 1 písm. f) nariadenia EP a R (EÚ) 2021/2115.

## Zmeny a doplnenia operačného programu podľa § 4 nariadenia vlády č.165/2023 Z. z.

OP sa vykonávajú v rámci jednoročných období **od 1. januára do 31. decembra daného kalendárneho roka.** Žiadateľ môže požiadať platobnú agentúru o zmenu a doplnenia OP s uvedením podrobností všetkých navrhovaných zmien a doplnenia OP pre prebiehajúci rok ale aj na nasledujúce roky **súčasne.**

Zmena OP v priebehu roka je možná iba v prípade podania žiadosti v tom danom roku (napr. pre rok 2023 do 15.10.2023, pre rok 2024 do 15.10.2024 atď.) podľa § 4 ods. 18 nariadenia vlády č. 165/2023 Z. z..

**Žiadosti ohľadom zmeny OP pre nasledujúce roky budú predmetom kontroly na mieste.**

|  |  |
| --- | --- |
| **Oprávnený subjekt** | * každá SV/OV/ZOV v komodite zemiaky so schváleným OP |
| **Termín predkladania** | * **do 15. októbra daného roka** |
| **Formulár** | * ***Príloha č. 3*** k tejto príručke – **Žiadosť o zmenu a doplnenia operačného programu**   - žiadateľ označí roky OP, ktorých sa zmena uvedená v tejto žiadosti týka. |
| **Sprievodné doklady** | 1. **Povinná príloha č. 1 žiadosti – zmenený finančný plán podľa vzoru *– príloha č. 4 príručky*;** 2. upravený OP so zapracovanými zmenami (vyznačené farebne); 3. písomný súhlas s vykonávaním intervencií podľa predloženého návrhu OP všetkých výrobných spoločníkov alebo výrobných členov žiadateľa a všetkých výrobných členov každého výrobného spoločníka žiadateľa, ak ide o žiadateľa ako OV podľa vzoru – prílohy č. 4 príručky   **alebo**  doklad o rozhodnutí najvyššieho orgánu žiadateľa, ktorým sa vyslovuje súhlas s vykonávaním intervencií v návrhu OP (zápisnica z členskej schôdze žiadateľa s prezenčnou listinou).   1. sprievodné doklady, v ktorých sa uvedie dôvod, povaha a následky zmien; 2. technické zdôvodnenie investícií podľa vzoru – príloha č. 16   **Prílohy žiadosti – originály musí mať žiadateľ k dispozícií minimálne po dobu 10 rokov od vyplatenia poslednej následnej platby predmetného operačného programu, hlavne pri vykonaní kontroly ex-post.** |
| **Adresa predkladania** | * Pôdohospodárska platobná agentúra   Hraničná 12,  815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu. |

***Všetky zmeny OP pre nasledujúce roky vyznačí žiadateľ do textovej časti OP predchádzajúcej schválenej verzie.***

Žiadateľ prikladá aj informáciu:

- **či sa žiada o zmenu schválenia OP počas uplynulej časti kalendárneho roka;**

**-** ako aj **informáciu o zmene orientačného rozpočtu** na vykonávanie opatrení OP   
 v prebiehajúcom kalendárnom roku a v nasledujúcich kalendárnych rokoch trvania OP.

**Schválenie zmeny OP na vykonávanie opatrení počas uplynulej časti kalendárneho roka** - je zmenou schválenia OP na realizáciu intervencií v priebehu daného roka.

Zmenou schválenia OP na vykonávanie intervencií v priebehu roka - toto schválenie nemožno rozšíriť tak, aby ním bolo schválené poskytnutie podpory na vykonávanie novej intervencie, ktorej realizácia bola dokončená pred dátumom podania žiadosti o zmenu OP.

Na základe žiadosti o zmenu OP v priebehu roka možno zmenu OP počas uplynulej časti kalendárneho roka schváliť len v prípade, ak je žiadosť podaná v tomto kalendárnom roku, čiže **do 15.10. daného roka**.

# Operačný fond a realizácia operačného programu

Operačný fond je nevyhnutnou podmienkou pre získanie podpory z fondov EÚ.

Tento fond sa financuje:

a) **z finančných príspevkov** - členov žiadateľa a/alebo samotného žiadateľa;

b) **z finančnej podpory EÚ**, ktorá sa môže poskytnúť žiadateľovi, keď predloží, riadi a vykonáva OP.

Obidve zložky OF sú v pomere 1:1, t. j. 50 % príspevky členov OV a 50 % EÚ podpory.

Limit 50 % finančnej podpory EÚ sa zvýši na 60 % v prípade OV/NOV/ZOV/NZOV a **to počas prvých piatich rokov po roku uznania**.

OF sa použijú len na financovanie OP, ktoré sa predložili platobnej agentúre a ktoré boli následne aj schválené. Rozhodnutím o schválení OP sa schvaľuje aj referenčné obdobie na základe ktorého sa určuje maximálna výška podpory.

OF sa spravujú takým spôsobom, aby externí audítori mohli každoročne zisťovať, kontrolovať a potvrdzovať ich výdavky a príjmy.

|  |
| --- |
| Podľa § 4 ods. 6 nariadenia vlády č. 165/2023 Z. z. schválením poskytnutia podpory na vykonávanie intervencií v komodite zemiaky v období po skončení strategického plánu **nie je priznané právo na poskytnutie podpory na vykonávanie týchto opatrení v tomto období.** |

|  |
| --- |
| Vzhľadom k tomu, že finančná alokácia za daný sektor, resp. komoditu je uvedená v SP, **platobná agentúra môže pristúpiť k zníženiu výšky OF uvedenej v predmetnej žiadosti.** |

## 

## Príspevky členov

Príspevky členov do OF sa vypočítajú na základe VMP v referenčnom období. O spôsobe prispievania členov do OF informuje žiadateľ pri podaní žiadosti o schválenie OP.

Príspevky môžu byť určené ako sadzba na jednotku hmotnosti, resp. % z hodnoty predaných výrobkov a to:

* formou odvodov napríklad v čase odpredaja produkcie za štvrťročné obdobie, alebo aj počas celej realizácie OP v kalendárnom roku podľa schválenej výšky príspevku členov do OF;
* jednorazového odvodu, ktorého výška sa vykalkuluje na základe hodnoty predávanej produkcie člena za stanovené obdobie predaja.

Členovia musia byť o metóde vyberania odvodov upovedomení a výška vybratých odvodov musí byť vo finančných výkazoch člena zreteľne a samostatne identifikovateľná. Žiadateľ môže použiť aj diferencovaný spôsob prispievania do OF, ak pre výrobcov stanoví rozdielne sadzby odvodov do OF. Zvolený a odsúhlasený spôsob výberu príspevkov sa nesmie meniť bez súhlasu platobnej agentúry v rámci kalendárneho roka. O všetkých následných zmenách v spôsobe a výške prispievania do OF informuje žiadateľ pred zavedením zmien platobnú agentúru*.* Platobná agentúra oznámi žiadateľovi či s navrhovanými zmenami súhlasí. Príspevky poukazujú členovia priamo na účet OF.

## Všetci členovia majú možnosť využívať OF a všetci musia mať možnosť demokraticky sa zúčastňovať na rozhodnutiach týkajúcich sa použitia OF a finančných príspevkov do OF.

Pre každú uznanú OV/NOV/ZOV/NZOV musí platiť, že priamy alebo nepriamy podiel akejkoľvek osoby alebo súčet týchto jej podielov na hlasovacích právach v tejto OV/NOV/ZOV/NZOV nepresahuje 40 %, alebo že priamy alebo nepriamy podiel akejkoľvek osoby alebo súčet týchto jej podielov na základnom obchodnom imaní v tejto OV/NOV/ZOV/NZOV nepresahuje 40 %.

**Všetci členovia s produkciou sa musia podieľať na tvorbe operačného fondu** na základe čl. 51 a čl. 68 nariadenia Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013.

V stanovách žiadateľa by mali byť uvedené ustanovenia o tvorbe operačného fondu týkajúce sa:

1. povinnosti platiť príspevky do operačného fondu (OF) všetkými členmi;
2. spôsobu vyberania príspevkov (mesačne, kvartálne, ročne a ďalšie náležitosti týkajúce sa vyberania príspevkov);
3. výšky príspevku jednotlivých členov,
4. tvorby OF do výšky schváleného OF;
5. iných náležitostí podľa potrieb žiadateľa.

## Platby z operačného fondu

Náklady a faktúry na jednotlivé činnosti a opatrenia vykonané v rámci OP sa musia uhrádzať priamo z OF. Za výnimočných okolností môže žiadateľ spracúvať niektoré bežné výdavky ako napríklad mzdové náklady alebo DPH, prípadne faktúry za výdavky realizované v rámci programu i mimo neho z bežného účtu. Žiadateľ bude musieť zdôvodniť, prečo musel realizovať platby týmto spôsobom. Všetky platby a transakcie vykonané mimo OF musia byť riadne zaznamenané a poukázané naspäť na účet OF.

## Obdobia vykonávania operačných programov

Operačné programy sa vykonávajú v rámci jednoročných období **od 1. januára do 31. decembra**.

# Finančná PODPORA

Podmienky pre finančnú podporu sú uvedené v článku 68 nariadenia EP a R (EÚ) 2021/2115

Finančná podpora Únie sa rovná sume skutočne vyplatených finančných príspevkov členov žiadateľa do operačného fondu a obmedzuje sa na 50 % skutočne vynaložených výdavkov.

Limit 50 % **sa zvýši na 60 %** počas **prvých piatich rokov po roku uznania**.

**Finančná podpora Únie sa obmedzí na 6 % hodnoty predávanej produkcie.**

## Referenčné obdobie

Ročný strop podpory uvedený v článku 68 nariadenia EP a R (EÚ) 2021/2115 sa počíta každý rok na základe VMP počas 12 mesačného referenčného obdobia, ktoré si žiadateľ zvolí a platobná agentúra ho schváli.

Zvolené referenčné obdobie je pre žiadateľa záväzné počas celého obdobia vykonávania OP. Žiadateľ si v súlade s čl. 32 ods. 1 delegovaného nariadenia Komisie (EÚ) 2022/126 môže zvoliť 12 mesačné referenčné obdobie, ktoré začína najskôr 1. januára tri roky pred rokom, na ktorý sa podpora žiada, a skončí najneskôr 31. decembra roku, ktorý predchádza roku, na ktorý sa podpora žiada.

Maximálna výška finančnej podpory Únie pre operačný fond v každom roku sa vypočíta na základe hodnoty predávanej produkcie počas referenčného obdobia výrobcov, **ktorí sú k 1. januáru v roku, na ktorý sa pomoc žiada, členmi žiadateľa** (napr. pre výpočet max. podpory pre rok realizácie 2024 podľa VMP referenčného obdobia (RO) sa započítavajú aj produkcie členov žiadateľa, ktorí boli jeho členmi k 1.1.2024, ale neboli členmi počas RO).

**Príklad:**

**Žiadateľ si podal žiadosť na schválenie operačného programu na roky 2023-2027.** Ak sa žiada podpora na rok 2024 a žiadateľ si stanovil referenčné obdobie na hospodársky rok, napr. v prípade kalendárneho roku od 1. januára 2023 do 31. decembra 2023, tak obdobie január až december je **účtovné obdobie počas celej doby riešenia operačného programu** a žiadateľ ho nemôže meniť. Mení sa len porovnávacie 12 - mesačné obdobie pre strop podpory, napr. v roku 2025 bude porovnávaná dosiahnutá hodnota predávanej produkcie (VMP) s 12 – mesačným referenčným obdobím, ktoré si zvolil žiadateľ, t. j. od 1. januára 2024 do 31. decembra 2024.

**Zvolené referenčné obdobie = predchádzajúci kalendárny rok**

|  |  |  |  |  |  |  |
| --- | --- | --- | --- | --- | --- | --- |
| p.č. rok | **Rok realizácie** OP | **Referenčné obdobie** (RO) | **Výška VMP v referenčnom období**  (v EUR) | **Max. strop pomoci** (počas prvých piatich rokov od uznania)  [6 % z VMP RO]  ( v EUR) | **Výška príspevkov členov do operačného fondu** (OF)  ( v EUR)  [4 % z VMP RO] | **Max. výška operačného fondu v danom roku**  (v EUR)  [OF = pomoc + príspevky členov do OF] |
| 1. | 2023 | 2022 | 1 000 000,00 | 60 000,00 | 40 000,00 | 100 000,00 |
| 2. | 2024 | 2023 | 1 200 000,00 | 72 000,00 | 48 000,00 | 120 000,00 |
| 3. | 2025 | 2024 | 1 300 000,00 | 78 000,00 | 52 000,00 | 130 000,00 |
| 4. | 2026 | 2025 | 1 400 000,00 | 84 000,00 | 56 000,00 | 140 000,00 |
| 5. | 2027 | 2026 | 1 500 000,00 | 90 000,00 | 60 000,00 | 150 000,00 |

Strop podpory sa vypočíta v každom roku riešenia OP a porovnáva sa s referenčným rokom stanoveným žiadateľom tak, aby spĺňal podmienky čl. 32 ods. 1 delegovaného nariadenia Komisie (EÚ) 2022/126 a požiadavky stanovené v SP ***(príloha č.1***).

Zmeny referenčného obdobia musia byť riadne odôvodnené a možno ich realizovať len so súhlasom platobnej agentúry. Referenčné obdobie slúži pre výpočet **stropu podpory** **pre príslušný kalendárny rok realizácie OP**.

Ak novo uznané SV/OV/ZOV majú nedostatočné údaje o predávanej výrobe za predchádzajúce obdobia, môže sa za VMP považovať hodnota predávanej produkcie uvedená žiadateľom na účel uznania (zvyčajne tržby jednotlivých členov upravené podľa určených pravidiel výpočtu VMP v SP – ***príloha č. 1 príručky***).

Ak v prípade produktu dôjde k zníženiu hodnoty predávanej produkcie minimálne o 35 % za daný rok vzhľadom na priemer troch predchádzajúcich 12-mesačných referenčných období, platia tieto ustanovenia:

1. ak došlo k zníženiu z dôvodov, ktoré sú mimo zodpovednosti a kontroly SV/OV/ZOV, potom hodnota predávanej produkcie uvedeného produktu sa považuje za hodnotu predstavujúcu **65 % priemernej hodnoty počas troch predchádzajúcich 12-mesačných referenčných období;**
2. **ak došlo k zníženiu z dôvodu prírodných katastrof, poveternostných udalostí, ktoré sú mimo zodpovednosti a kontroly SV/OV/ZOV**, hodnota predávanej produkcie uvedeného produktu sa považuje za hodnotu **predstavujúcu 85 % priemernej hodnoty počas troch predchádzajúcich 12-mesačných referenčných období.**

V obidvoch prípadoch žiadateľ musí platobnej agentúre dokázať, že predmetné dôvody boli mimo jeho zodpovednosť a kontrolu.

Ak žiadateľ platobnej agentúre dokáže, že predmetné dôvody boli mimo jeho zodpovednosť a kontrolu a že prijal potrebné preventívne opatrenia, hodnota predávanej produkcie uvedeného produktu sa považuje za hodnotu predstavujúcu 100 % priemernej hodnoty produkcie počas troch predchádzajúcich 12-mesačných referenčných období.

# ŽIADOSTI O PLATBU



## Žiadosť o platbu preddavku podľa § 6 ods. 2 nariadenia vlády č. 165/2023 Z. z.

Žiadateľ môže požiadať o poskytnutie preddavku podpory (vyplatenie platby preddavku) na odhadované náklady z OF, ktoré súvisia s realizáciou OP v súlade s čl. 44, ods. 3a nariadenia EP a Rady (EÚ) 2021/2116, ako aj s čl. 15a delegovaného nariadenia Komisie (EÚ) 2022/127 a s § 6 nariadenia vlády SR č. 165/2023 Z. z..

Celková výška platieb preddavkov vyplatených za príslušný rok nesmie prekročiť **80 % pôvodne schválenej výšky podpory na OP.**

Platba preddavku bude vyplatená iba v prípade, **ak žiadateľ zloží zábezpeku v minimálnej sume preddavku** na odbore obchodných mechanizmov sekcie organizácie trhu a štátnej pomoci platobnej agentúry. Ak zábezpeka nebude zložená v požadovanej výške, žiadosť o  platbu preddavku bude zamietnutá.

|  |  |
| --- | --- |
| **Oprávnený subjekt** | * každá uznaná OV/ZOV/NOV/NZOV v komodite zemiaky so schváleným OP |
| **Termín predkladania** | Žiadosť o poskytnutie preddavku prostredníctvom formulára zverejneného na webovom sídle platobnej agentúry podáva žiadateľ platobnej agentúre **od dátumu jeho zverejnenia najneskôr v nasledovných termínoch** v priebehu kalendárneho roka, počas ktorého trvá OP, prostredníctvom ktorého sa predmetné opatrenia vykonávajú:   * **do 31. januára** * **do 30. apríla** * **do 31. júla** * **do 31. októbra**. |
| **Formulár** | * ***Príloha č. 6*** k tejto príručke   Žiadosť o platbu preddavku |
| **Sprievodné doklady** | * potvrdenie príslušného súdu, že právoplatne nerozhodol o zrušení žiadateľa, nie staršie ako tri mesiace, ak toto potvrdenie nebolo platobnej agentúre predložené v rámci inej žiadosti o poskytnutie podpory na vykonávanie intervencií počas toho istého kalendárneho roka (žiadateľ si overí príslušnosť súdu v konaní v niektorých veciach právnických osôb na stránke Ministerstva spravodlivosti SR: [*Overenie príslušnosť súdu*](https://www.justice.gov.sk/sudy-a-rozhodnutia/prislusnost-sudov-sr/?filter.TypKonaniaKod=23&filter.ObecKod=SK0108503894) *)*; * údaje, ktoré sú potrebné na vyžiadanie výpisu z registra trestov žiadateľa podľa zákona o registri trestov, ak už neboli platobnej agentúre poskytnuté. |
| **Adresa predkladania** | * Pôdohospodárska platobná agentúra   Hraničná 12, 815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu. |

V podmienkach SR sa uplatňujú nasledovné spôsoby skladania zábezpeky:

* **hotovostná zábezpeka** formou prevodu finančných prostriedkov na osobitný účet platobnej agentúry (jednorazová alebo bloková)
* **banková záruka** (jednorazová alebo bloková)

1. Zloženie zábezpeky V HOTOVOSTI *(formou BANKOVÉHO prevodu)*

**Formy hotovostnej zábezpeky:**

* **jednorazová hotovostná zábezpeka** – slúži na zabezpečenie jedného obchodného prípadu
* **bloková hotovostná zábezpeka** – slúži na zabezpečenie viacerých obchodných prípadov (t. j. pre opakované žiadosti), žiadateľ vyplní *žiadosť o* *blokovú hotovostnú zábezpeku* a zašle ju mailom/poštou na adresu platobnej agentúry alebo elektronicky cez ÚPVS:

**Pôdohospodárska platobná agentúra**

**Sekcia organizácie trhu a štátnej pomoci**

**Odbor obchodných mechanizmov**

**Hraničná 12**

**815 26 Bratislava**

Interaktívny formulár žiadosti o blokovú hotovostnú zábezpeku je možné nájsť na stránke platobnej agentúry [www.apa.sk](http://www.apa.sk) **- organizácia trhu - licencie a zábezpeky – zábezpeky**

Priamy link: [*https://www.apa.sk/organizacia-trhu/licencie/zabezpeky*](https://www.apa.sk/organizacia-trhu/licencie/zabezpeky)

**Hotovostná zábezpeka formou bankového prevodu hotovosti sa skladá na osobitný účet platobnej agentúry vedený v Štátnej pokladnici :**

**IBAN: SK64 8180 0000 0070 0007 1150**

Zábezpeka sa považuje za poskytnutú dňom, kedy je peňažná čiastka zodpovedajúca zábezpeke pripísaná na vyššie uvedený osobitný účet platobnej agentúry. Ako dôkaz o zložení zábezpeky platobná agentúra akceptuje výhradne **výpis z účtu** zábezpek s pripísanou peňažnou čiastkou z predchádzajúceho dňa.

Z toho dôvodu odporúčame zložiť zábezpeku na vyššie uvedené číslo účtu v dostatočnom časovom predstihu (aspoň 2 - 3 pracovné dni pred podaním žiadosti).

Z dôvodu identifikácie účastníka OV/ZOV žiadame označenie platieb pomocou variabilného symbolu a špecifického symbolu nasledovne:

**Variabilný symbol:**

- v prípade PO uviesť IČO,

- v prípade FO uviesť IČO alebo ak nemá, rodné číslo bez lomítka

**Špecifický symbol:**

- Zábezpeka pre preddavky (zálohové platby)................................  **750**

**V prípade platby prostredníctvom cezhraničného prevodu zo zahraničia je potrebné uviesť nasledovné základné údaje:**

1. Názov banky : Štátna pokladnica
2. SWIFT: SPSRSKBA
3. IBAN: SK64 8180 00000070 0007 1150
4. Názov a adresa príjemcu platby: Pôdohospodárska platobná agentúra

Hraničná 12

815 26 Bratislava

**2. ZLOŽENIE ZÁBEZPEKY FORMOU BANKOVEJ ZÁRUKY**

Každý žiadateľ, ktorý poskytuje zábezpeku formou bankovej záruky musí predtým uzatvoriť s bankou zmluvu o ručení.

Zábezpeka sa považuje za poskytnutú doručením originálu záručnej listiny v termíne **najneskôr do 13:00 hod. v deň prijatia žiadosti** na adresu:

**Pôdohospodárska platobná agentúra**

**Sekcia organizácie trhu a štátnej pomoci**

**Odbor obchodných mechanizmov**

**Hraničná 12**

**815 26 Bratislava**

**Formy bankovej záruky:**

* **jednorazová banková záruka** – slúži na zabezpečenie jedného obchodného prípadu   
  (t. j. jedna žiadosť)
* **bloková banková záruka** – slúži na zabezpečenie viacerých obchodných prípadov  
  t. j. opakové predloženie žiadosti)

Platobná agentúra v procese schvaľovania ručiteľov vychádza z aktuálneho zoznamu autorizovaných poskytovateľov bankových služieb Národnej banky Slovenska. Finančná inštitúcia, pre ktorú sa žiadateľ rozhodne musí akceptovať znenie jednotlivých foriem záručných listín a musí byť schválená platobnou agentúrou.

Vybavenie bankovej záruky môže trvať niekoľko týždňov, preto odporúčame vybavovanie bankovej záruky s dostatočným časovým predstihom.

Platnosť bankovej záruky 5 rokov.

Interaktívne formuláre jednotlivých bankových záruk, dodatku k záručnej listine a platnosti bankových záruk (informácie pre žiadateľov) je možné nájsť na stránke platobnej agentúry [www.apa.sk](http://www.apa.sk) *-* ***organizácia trhu - licencie a zábezpeky – zábezpeky***

[*https://www.apa.sk/organizacia-trhu/licencie/zabezpeky*](https://www.apa.sk/organizacia-trhu/licencie/zabezpeky)

**Uvoľnenie a prepadnutie zábezpeky**

Žiadosť o uvoľnenie zábezpeky je žiadosť o platbu zostatku (viac v časti 6.2).

Zábezpeky sa uvoľnia v plnej výške, ak žiadateľ má nárok na vyplatenie platby zostatku viac ako 0,00 EUR.

Platba zostatku je platba za celý rok vykonávania OP po odčítaní všetkých platieb preddavkov (ak boli realizované).

V prípade ak má žiadateľ nárok na vyplatenie platby zostatku t. j. menej ako 0,00 EUR, platobná agentúra uplatní postup na prepadnutie zábezpeky pre rozdiel sumy všetkých poskytnutých preddavkov a priznanou podporou za celý kalendárny rok.

Celková výška platieb preddavkov vyplatených za príslušný rok nesmie prekročiť 80 % pôvodne schválenej výšky podpory na OP.

*Príklad:*

Žiadateľovi ako NOV bola schválená výška operačného fondu (OF) vo výške 100.000,00 EUR za rok 2023. Prepočítaná podpora z OF pri 60 % refinancovaní je 60.000,00 EUR. Maximálna suma žiadaných preddavkov za rok 2023 je 80 % x 60.000,00 EUR a to je 48.000,00 EUR.

**Žiadateľovi boli vyplatené preddavky v roku 2023 v celkovej sume 40.000,00 EUR.** Pri kontrole žiadosti o platbu zostatku sa zistilo, že **žiadateľ má nárok na podporu vo výške 30.000,00** EUR a tým má žiadateľ nárok na vyplatenie platby zostatku t. j. menej ako 0,00 EUR a platobná agentúra uplatní postup na **prepadnutie zábezpeky** pre rozdiel sumy všetkých poskytnutých preddavkov (40.000,00 EUR) a priznanou podporou za celý kalendárny rok (30.000,00 EUR) , t. j 40.000,00 EUR -30.000,00 EUR = **10.000,00 EUR**,

Ďalšie podrobnosti o zložení, uvoľnení a prepadnutí zábezpeky môžete získať na odbore obchodných mechanizmov sekcie organizácie trhu a štátnej pomoci platobnej agentúry.

## 

## Žiadosť o platbu zostatku podľa § 6 ods. 1 nariadenia vlády č. 165/2023 Z. z.

Platba zostatku je platba za celý rok vykonávania OP po odčítaní všetkých platieb preddavkov (ak boli realizované).

|  |
| --- |
| Podpora sa poskytuje len na tie intervencie, ktoré sú schválené v operačnom programe a ktoré boli realizované. Výdavky na intervencie sú uhradené z účtu operačného fondu v danom kalendárnom roku. |

|  |  |
| --- | --- |
| **Oprávnený subjekt** | * každá OV/ZOV/NOV/NZOV v komodite zemiaky so schváleným OP |
| **Termín predkladania** | * **do 15. februára** roka nasledujúceho po roku realizácie OP |
| **Formulár** | * ***Príloha č. 7*** k tejto príručke   Žiadosť o platbu zostatku |
| **Sprievodné doklady** | 1. údaje, ktoré sú potrebné na vyžiadanie výpisu z registra trestov žiadateľa podľa zákona o registri trestov, ak už neboli platobnej agentúre poskytnuté; 2. informácia o prípadnej zmene plánovaného rozpočtu na vykonávanie opatrení v komodite zemiaky prostredníctvom operačného programu, na ktoré má žiadateľ schválené poskytnutie tejto podpory, v prebiehajúcom kalendárnom roku trvania tohto operačného programu a v nasledujúcich kalendárnych rokoch jeho trvania; 3. zoznam výdavkov podľa vzoru - ***príloha č. 8*** tejto príručky; 4. kópie účtovných a podporných dokladov preukazujúcich uskutočnenie nákladov alebo výdavkov na vykonanie príslušnej intervencie, vzniknutých v súvislosti s OP (faktúry; **podpornú dokumentáciu k faktúram – kópie podľa typu intervencie**, preklady zahraničných faktúr (originály alebo osvedčené kópie, pri elektronickom podaní žiadosti sken originálu) a podpornú dokumentáciu k preukázaniu administratívnych nákladov a nákladov na zamestnancov); 5. kópie dokladov o úhrade výdavkov z účtu operačného fondu, doklad o úhrade - bankové výpisy účtu OF,; 6. dokumentáciu k výberu víťazných ponúk dodávateľov – postup je stanovený v ***prílohe č. 11*** tejto príručky a zdôvodnenie výberu dodávateľa v ***prílohe č. 12*** tejto príručky – originál, pri elektronickom podaní žiadosti sken originálu; 7. výročnú správu žiadateľa (vzor podľa ***prílohy č. 9*** tejto príručky) za daný rok. 8. faktúry týkajúce sa VMP - kópie; 9. v prípade outsourcingu príslušné dohody, zmluvy o spolupráci s ďalšími subjektami, ktoré pre žiadateľa zabezpečujú činnosti v súlade s čl. 155 nariadenia EP a R (EÚ) č. 1308/2013 (rozhodnutie o výrobku, ktorý sa má predávať, výber distribučného kanálu), pri elektronickom podaní žiadosti sken originálu); 10. ostatné doklady uvedené nižšie podľa typu realizovanej intervencie.  |  | | --- | | **Pri elektronickom podaní** žiadosti o platbu **je potrebné označiť doklady** podľa poradového čísla výdavku uvedeného v prílohe žiadosti a názvu dodávateľa. napr. „1- Porex, s.r.o.“. | |
| **Adresa predkladania** | * Pôdohospodárska platobná agentúra   Hraničná 12,  815 26 Bratislava |
| **Registračná povinnosť** | * Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon o RVPS“). Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu. |

**Ku žiadosti o zostatkovú platbu predloží žiadateľ ďalšie nasledovné doklady podľa typu intervencie :**

1. ***pri obstaraní dlhodobého hmotného majetku:***
2. **dodací list**
3. **informácia o tom, u akého člena je predmetná investícia umiestnená**
4. **doklad s uvedením výrobného čísla** predmetného stroja/zariadenia.

Ak je investícia viazaná na pestovateľskú plochu člena OV, je potrebné uviesť číslo parcely, názov katastrálneho územia a číslo pôdneho bloku.

**Ak bola investícia obstaraná formou finančného leasingu alebo finančného úveru,** je potrebné doložiť pri prvej refundácii kópiu leasingovej zmluvy alebo úverovej zmluvy a pri každej refundácii kópiu splátkového kalendára s označením predmetnej splátky.

**V prípade investície do zariadenia na aplikáciu závlahy** pre rastliny na produkciu zemiakov **alebo do závlahového systému pre tieto rastliny**:

* 1. na ktorého vykonanie sa vyžaduje povolenie na osobitné užívanie vôd, je kópia rozhodnutia o udelení tohto povolenia alebo rozhodnutia o udelení integrovaného povolenia zahŕňajúceho toto povolenie,
  2. na ktorého vykonanie alebo povolenie sa vyžaduje rozhodnutie o posúdení vplyvu na životné prostredie - kópia tohto rozhodnutia,
  3. **je popis systému merania spotreby vody zavedeného u osoby (člena žiadateľa), u ktorej sa táto intervencia vykonala.**

|  |
| --- |
| **Všeobecné a špecifické požiadavky pre investície sú uvedené v časti príručky 3.2.1.** |

1. ***V prípade mzdových nákladov:***

* kópie účtovných a podporných dokladov ako sú mzdové listy, výkazy zo sociálnej a zdravotnej poisťovne, doklady o úhrade príslušnej mzdy, odvodov a dane z príjmov FO a pri prvej refundácii kópia pracovnej zmluvy;
* informácie o percentuálnom podiele z pracovného času zamestnanca, ktorý venoval činnostiam v schválenom operačnom programe;
* pri kontrole ex-post je potrebné preukázať, že predmetná činnosť zamestnanca OV/člena OV bola vykonaná v súlade so schváleným operačným programom (napr. výstup z informačného systému žiadateľa, kde sú vedené údaje o činnostiach daného zamestnanca alebo mesačný výkaz z práce).

1. ***V prípade poradenstva a školenia zamestnancov žiadateľa predloží:***

* k účtovným dokladom aj kópie záznamu (***príloha č. 13***) a fotodokumentáciu za každú návštevu poradcu/školiteľa osobitne s označením dátumu a času a so všetkými zúčastnenými. Taktiež je potrebné uviesť obsah školenia, poradenstva. Nie je prípustné, aby sa obsah opakoval a preto by mal žiadateľ uviesť podrobnejší priebeh daného školenia resp. poradenstva. Prezenčná listina sa vyhotoví za každý deň poradenstva/školenia osobitne.

1. ***V prípade výdavkov ohľadom propagácie predloží:***

* kópiu vyhotovenia každého použitého propagačného materiálu za účelom kontroly požiadaviek podľa čl. 14 delegovaného nariadenia Komisie (EÚ) 2022/126 a  SP, napr. pri promo akciách je potrebné doložiť fotodokumentáciu s označením termínu a miesta konania, potvrdenie o oznámení konania platobnej agentúre, pri propagačnom videu je potrebné ho doručiť na pamäťovom nosiči (s výnimkou elektronického podania žiadosti);
* podmienky oprávnenosti sú uvedené v časti 3.3.4. Všeobecné požiadavky pre výdavky na propagáciu, komunikáciu a marketing

1. ***V prípade realizovania poistenia úrody predloží:***

* zoznam pestovateľov zemiakov a pestovateľských plôch v ha a odrôd zemiakov, na ktoré sa poistenie vzťahuje;
* kópia hlásenia o úrode zemiakov za predchádzajúci rok (napr. predložené na Ústredný kontrolný a skúšobný ústav alebo Štatistickému úradu SR);
* kópia poistnej zmluvy, ktorú uzatvoril člen žiadateľa samostatne alebo ktorú uzatvoril za svojich členov žiadateľ (v poistných zmluvách sa vyžaduje, aby prijímatelia prijali potrebné opatrenia na predchádzanie rizika);
* kópie dokladu o úhrade poistného členmi žiadateľa.

Finančná podpora pre realizovaný OP počas kalendárneho roka bude vyplatená **najneskôr**  **do 15. októbra roka nasledujúceho po roku vykonávania OP**.

# OZNAMOVACIA POVINNOSŤ A VýročnÁ správa

1. **Oznamovacia povinnosť do 31.8. prebiehajúceho roka realizácie OP**

Žiadateľ doručí v termíne **do 31.8.** prebiehajúceho roka realizácie OP *Oznámenie o realizovaných výdavkoch počas kalendárneho roka 202..* podľa § 4 nariadenia vlády č. 165/2023 Z. z. ***(príloha č. 14).***

Podľa § 4 ods. 11 nariadenia vlády č. 165/2023 Z. z. má platobná agentúra zistiť skutkový stav veci na ďalšie poskytnutia podpory a to konkrétne o realizovaných výdavkoch OF za účelom nového prerozdeľovania finančných prostriedkov z rozpočtu pre iné sektory.

|  |
| --- |
| Toto oznámenie je povinné pre všetkých žiadateľov*.* |

**Cieľom zisťovania tejto informácie je, aby finančné prostriedky EÚ neprepadli. Preto by mali všetci žiadatelia venovať tomuto oznámeniu dostatok pozornosti a dôkladne zvážiť svoje možnosti.**

1. **Výročná správa do 15.2. roka nasledujúceho po roku realizácie OP**

OP podliehajú monitorovaniu a hodnoteniu zameranému na hodnotenie pokroku dosiahnutého pri plnení určených cieľov operačných programov, ako aj hodnoteniu efektívnosti a účinnosti v súvislosti s uvedenými cieľmi. Pokrok, efektívnosť a účinnosť sa hodnotia prostredníctvom spoločných **ukazovateľov výsledku**, ktoré sú ustanovené v SP (uvedené v číselníkoch ***prílohy č. 3*** tejto príručky).

**Súčasne so žiadosťou o platbu zostatku predkladajú prijímatelia podpory výročnú správu podľa vzoru uvedeného v *prílohách č. 9 a č. 10* tejto príručky**.

Výročná správa informuje, do akej miery boli uskutočnené jednotlivé opatrenia OP v rámci daného roka a výsledky monitorovacej činnosti.

Obsahuje podrobné informácie o:

* realizácii OP;
* všetkých zmenách a dodatkoch v priebehu roka;
* rozdieloch medzi odhadovanou výškou podpory a požadovanou výškou podpory.

**Výročná správa** je jedna z povinných príloh žiadosti o platbu zostatku.

Vo výročných správach prijímateľov podpory sa uvedú:

- úspechy operačného programu založené na ukazovateľoch výsledku uvedených v SP;

- súhrn hlavných problémov, ktoré nastali pri riadení programu a súhrn opatrení prijatých  
 na zabezpečenie kvality a účinnosti vykonávania programu.

# Kontroly NA MIESTE

Po podaní žiadosti o zmenu a doplnenie OP pre nasledujúce roky, resp. žiadosti o platbu zostatku SV/OV/ZOV a vykonaní administratívnej kontroly sekciou organizácie trhu a štátnej pomoci platobnej agentúry je žiadosť postúpená na kontrolu na mieste (ďalej len „KNM“), ktorú vykonáva sekcia kontroly na mieste.

KNM sa vykonáva v sídle žiadateľa, resp. v sídle jednotlivých členov. KNM možno žiadateľovi vopred ohlásiť v prípade, že toto ohlásenie neohrozí cieľ a účel KNM a obmedzí sa na maximálne časové obdobie 14 kalendárnych dní pred výkonom KNM.

Platobná agentúra vykoná KNM pred schválením zmeny OP pre nasledujúce roky u všetkých žiadateľov. Cieľom KNM je overenie správnosti údajov uvedených v žiadosti o zmenu a doplnenie OP pre nasledujúce roky a to najmä overenie cieľov OP, spôsobilosti navrhovaných činností a výdavkov ako aj preverenie súladu navrhovaného OP s platnou legislatívou EÚ, SR a Strategickým plánom a v neposlednom rade prínos OP pre žiadateľa. Kontrolná skupina zároveň posúdi,  či je možné odkontrolovať realizáciu predmetných navrhovaných intervencií v budúcom období podľa účtovných záznamov žiadateľa a iných relevantných dokladov.

KNM sa vzťahuje na všetky záväzky a povinnosti žiadateľa a jeho členov a prípadne dcérskych spoločností, ktoré možno skontrolovať v čase návštevy a ktoré sa nedali skontrolovať počas administratívnej kontroly.

V prípade žiadosti o platbu bude predmetom KNM predovšetkým overenie plnenia kritérií uznania OV, overenie realizovania intervencií v zmysle schváleného OP so zvýšenou pozornosťou na intervencie týkajúce sa investícii do hmotného a nehmotného majetku. Predmetom KNM bude tiež výpočet hodnoty a množstva predanej produkcie (VMP) výrobkov, na ktoré bola OV uznaná. V prípade OP, z ktorých boli v predchádzajúcich rokoch už niektoré investície do hmotného a nehmotného majetku obstarané, môže byť predmetom KNM fyzické overenie držby a využívania predmetných investícií na predpokladaný účel.

Bez toho, aby boli dotknuté osobitné ustanovenia práva Únie, platobná agentúra prijala účinné a primerané opatrenia, aby sa zabránilo obchádzaniu ustanovení práva Únie a aby sa najmä zabezpečilo, že žiadne výhody stanovené v právnych predpisoch v oblasti poľnohospodárstva sa neposkytnú žiadateľom, pri ktorých sa zistilo, že tieto výhody sú v rozpore s cieľmi v uvedených právnych predpisoch, alebo že sa podmienky požadované na získanie takýchto výhod vytvorili umelo.

**Žiadateľ a jeho členovia a dcérske spoločnosti sú povinní umožniť KNM. V opačnom prípade bude KNM vyhodnotená ako neumožnená a dôjde k zamietnutiu žiadosti o schválenie zmeny a doplnenia OP pre nasledujúce roky, resp. k zamietnutiu žiadosti o platbu zostatku.**

# 9. kontakt

###### Pôdohospodárska platobná agentúra

Sekcia organizácie trhu a štátnej pomoci

Odbor podpôr pre organizácie výrobcov a Školský program

Hraničná 12

815 26 Bratislava

Ing. Ondrej Kardelis, [Ondrej.Kardelis@apa.sk](mailto:Ondrej.Kardelis@apa.sk); 0918 612 451

Ing. Katarína Nečasová, [Katarina.Necasova@apa.sk](mailto:Katarina.Necasova@apa.sk); 0918 596 599

Ing. František Mlynár, [Frantisek.Mlynar@apa.sk](mailto:Frantisek.Mlynar@apa.sk); 0918 612 259

# 10. prílohy

Príloha č. 1 SP – sektorové intervencie – časť zemiaky

Príloha č. 2 Žiadosť o schválenie operačného programu

Príloha č. 3 Žiadosť o zmenu a doplnenia operačného programu

Príloha č. 4 Vzor finančného plánu

Príloha č. 5 Vyhlásenie člena žiadateľa

Príloha č. 6 Žiadosť o platbu preddavku

Príloha č. 7 Žiadosť o platbu zostatku

Príloha č. 8 Vzor zoznamu výdavkov k žiadosti o platbu zostatku

Príloha č. 9 Vzor výročnej správy

Príloha č. 10 Vzor tabuľkovej časti výročnej správy

Príloha č. 11 Postup pri preukázaní minimalizovania nákladov na obstaranie tovarov a služieb v súlade so zákonom č. 523/2004

Príloha č. 12 Zdôvodnenie výberu dodávateľa k jednotlivým oprávneným výdavkom

Príloha č. 13 Záznam z poradenstva

Príloha č. 14 Oznámenie o realizovaných výdavkoch počas kalendárneho roka 202.

Príloha č. 15 Usmernenie k osobitným nákladom

Príloha č. 16 Technické zdôvodnenie investícií